Subota, 21/07 - Fudbal, Češka, 1. Liga\n21/07Sparta Praha vs OpavaUkupno pogodaka - iznad/ispodtip: Više 2.50\nFudbaleri Sparte počinju sezonu okršajem sa ekipom Opave koja je ove godine ušla u prvu ligu. Tim iz Praga ima očajnu sezonu iza sebe pošto su je završili na tek petom mestu na tabeli i žele pobedom protiv Opave da se na neki način iskupe navijačima za loše igre iz prošle sezone, ali i da najave novu koja će biti bolja od prethodne.\nČini se da je nekako sve krenulo nizbrdo po tim Sparte još od onog izbacivanja od strane Crvene zvezde u kvalifikacijama za Ligu Evrope. Klub je sezonu završio na tek petom mestu što nije bilo dovoljno za plasman u evropska takmičenja. Tim iz Praga je u prelaznom roku doveo nekoliko solidnih pojačanja u nameri da ne ponovi prošlogodišnju sezonu a ako to situacija dozvoli i da se ravnopravno uključi u borbu za šampionsku titulu.\nOpava je poprilično lako uspela da se plasira u najbolju češku ligu, a ono što je posebno zanimljivo kada je ova ekipa u pitanju je da je na njihovim mečevima prošle sezone padalo više od tri gola po meču. Utisak je da gostujući tim nema šta da traži na ovom meču i da ne bi trebalo da predstavlja veći problem za Spartu koja želi da ubedljivom pobedom nagradi svoje verne navijače. Ne treba očekivati da će Opava igrati zatvoreno na ovom meču pa treba očekivati dosta golova.\nDomaći tim je bio aktivan u prelaznom roku kako im se slučajno ne bi ponovio prošlogodišnji scenario kada su sezonu završili na petom mestu. Opava nije ekipa koja ume da igra zatvoreno i na ovom meču treba očekivati goleadu. Savetujemo vam da probate sa igrom 3+ koju kladionica 1xbet plaća sa kvotom 1,74. Za one hrabrije treba probati sa igrom 4+ koju kladionca 1x bet plaća sa sjajnom kvotom 2.90.


Ruski poslanik: U ukrajinskom Generalštabu znaju kako bi se završio pokušaj napada na Krim - Sputnjik Srbija\n11:18 22.12.2020 Preuzmite kraći link\nGlobalna katastrofa za Kijev biće neizbežna ako se ukrajinska strana, koja iznosi provokativne planove protiv Rusije, usudi da priredi Perl Harbor na Krimu, izjavio je za Sputnjik poslanik Državne dume iz Sevastopolja Dmitrij Belik.\n„Perl Harbor se za Japan preokrenuo u globalnu katastrofu, odgovor Rusije u slučaju takve provokacije neće biti ništa manje surov. Ukrajinski stručnjaci, sedeći na kauču slikaju fantastične slike poraza ruske flote na Krimu, ali u stvarnom svetu se sve događa drugačije. Mislim da u ukrajinskom Generalštabu znaju kako će se završiti pokušaj napada na objekte na Krimu i, za razliku od ovog politikologa, shvataju posledice ruskog vojnog odgovora“, rekao je Belik.\nOn je podsetio na upozorenje ruskog vojno-političkog rukovodstva da uzvratni udar Rusije ne podrazumeva uništavanje samo rakete, već i centra za odlučivanje.\n„Dakle, ukoliko ukrajinska raketa bude lansirana u pravcu Krima, ona će biti uništena pre nego što uđe u naš vazdušni prostor, a zatim će ka mestu lansiranja poleteti ‘Kalibar’ ili ‘Iskander’. A kabinet koji je izdao naređenje da se napadne poluostrvo, takođe neka sačeka raketne goste“, rekao je sevastopoljski poslanik.\nUkrajinski politikolog igra na nacionalna osećanja Ukrajinaca\nSa svoje strane, direktor Centra za političku analizu Pavel Danilin je na televiziji REN kritikovao predlog ukrajinskog politikologa Zinovija Sverede da razvije strategiju za vojno „oslobađanje“ Krima i Donbasa.\nOn je, takođe, doveo u pitanje njegove mentalne sposobnosti.\n„Ideja da se ‘napravi novi Perl Harbor’ u startu je osuđena na propast, jer ruska flota nije bazirana samo na jednom mestu u Sevastopolju, već i u Novorosijsku na Crnom moru sa vazdušnom podrškom“, istakao je stručnjak.\nPrema njegovim rečima, Sveredine izjave liče na pokušaj da se igra na nacionalistička osećanja Ukrajinaca. A kritika „normandijskog formata“ nije konstruktivna, jer Ukrajina ne poštuje Minske sporazume.\nRanije je na ukrajinskoj televiziji „Prjamoj“ doktor socijalne ekonomije Svereda izjavio da preduzme Ukrajina, da bi zaštitila svoje interese, između ostalog, treba da digne u vazduh Kerčki most i priredi ruskoj floti „novi Perl Harbor“.\nUkrajinski pukovnik: Veće su šanse da nuklearni napad na Kijev stigne iz Evrope, nego iz Rusije


Radio Novi Grad - Košarac u Zagrebu o Trgovskoj gori\nKošarac u Zagrebu o Trgovskoj gori\n08 jun 2021 21:44\nMinistar spoljne trgovine i ekonomskih odnosa BiH Staša Košarac razgovarao je danas u Zagrebu sa ministrom privrede i održivog razvoja Hrvatske Tomislavom Ćorićem o problematici izgradnje odlagališta za radioaktivni otpad i istrošeno nuklearno gorivo na lokalitetu Trgovska gora.\nKošarac je informisao hrvatsku stranu o jedinstvenom stavu nadležnih institucija na svim nivoima vlasti u BiH da je izgradnja spornog odlagališta u neposrednoj blizini granice neprihvatljiva. On je podsjetio da su na inicijativu predsjedavajućeg Predsjedništva BiH Milorada Dodika usvojeni zaključci o obaveznom postupanju svih nadležnih institucija u BiH u vezi sa predmetnom problematikom.\n''Naš primarni cilj je da Hrvatska odustane od izgradnje odlagališta u našem dvorištu, jer vodimo računa o zaštiti zdravlja 250.000 naših građana, koji žive u opštinama u slivu Une, kao i očuvanju životne sredine. To je ključni razlog zbog kojeg smatramo da je ova namjera Hrvatske u potpunosti nedopustiva'', poručio je ministar Košarac.\nPrema njegovim riječima, činjenica da su stavovi nadležnih institucija na svim nivoima vlasti u BiH i zvaničnog Zagreba u slučaju Trgovske gore u suprotnosti ne umanjuje potrebu da eksperti i stručnjaci iz BiH dobiju mogućnost da paralelno sa kolegama iz Hrvatske rade na terenu kako bi na osnovu naučnih i stručnih analiza utvrdili činjenično stanje.\n"S obzirom na to da mi i hrvatska strana imamo različite informacije u vezi sa izgradnjom spornog odlagališta, jedino je bilo moguće da omogućimo struci da radi svoj posao. Zbog toga mi je izuzetno zadovoljstvo što smo na današnjem sastanku sa ministrom Ćorićem dogovorili tu mogućnost, tako da domaći eksperti već od sutra mogu ući na teritoriju Hrvatske i sarađivati sa kolegama iz ove zemlje kako bi se utvrdilo činjenično stanje u slučaju izgradnje odlagališta na Trgovskoj gori'', poručio je Košarac.\nOn je izrazio žaljenje zbog činjenice da je izostao angažman Ministarstva inostranih poslova BiH, koje na adekvatan način nije tretiralo ovo pitanje, uprkos zaključcima kako Predsjedništva BiH, tako i Savjeta ministara BiH.\nMinistri Košarac i Ćorić dogovorili su da će održavati periodične sastanke kako bi se rješavale neuralgične tačke u vezi sa izgradnjom odlagališta na Trgovskoj gori.\nNa inicijativu ministra Košarca, današnjem sastanku u sjedištu Ministarstva privrede i održivog razvoja Hrvatske prisustvovali su ministar za prostorno uređenje, građevinarstvo i ekologiju Republike Srpske Srebrenka Golić, ministar energetike i rudarstva Republike Srpske Petar Đokić, federalni ministar energetike, rudarstva i industrije Nermin DŽindić i ambasador BiH u Hrvatskoj Aleksandar Vranješ.\nKošarac rekao je da insistira na ovakvom modelu sastanka i zastupanja, u skladu sa ustavnim nadležnostima entiteta i institucija na nivou BiH.\nNa današnjem sastanku istaknuto je da su BiH i Hrvatska prijateljske zemlje i važni spoljnotrgovinski partneri, te je zajednički ocijenjeno da postoji prostor za unapređenje ekonomske saradnje i jačanje privrednih veza. S tim u vezi, ministri Košarac i Ćorić dogovorili su da dva ministarstva u narednom periodu aktivno rade na potpisivanju memoranduma o privrednoj saradnji do kraja ove godine.\nNa sastanku je razgovarano i o gasifikaciji i gasovodima, te interkonekcijama, kao i intenziviranju saradnje u oblasti namjenske industrije između hrvatskih i firmi u BiH u kontekstu razmjene iskustava, tehnologija i potencijalnog zajedničkog nastupa na trećim tržištima. S tim u vezi, zaključeno je da će Ministarstvo spoljne trgovine i ekonomskih odnosa BiH i nadležne institucije u Hrvatskoj u predstojećem periodu organizovati sastanak privrednih komora i kompanija iz sektora namjenske industrije.\nTema sastanka bila je i zaštita životne sredine, pri čemu je posebno istaknuto da je tehnički dio izvođenja gasifikacije Rafinerije nafte u Brodu okončan, tako da ovo postrojenje više nije izvor zagađivanja vazduha.


Srbija Archives | Ekonomist\nČasopis Global market izabrao je ministra finansija Srbije Dušana Vujovića za ministra finansija godine za centralnu i istočnu Evropu, saopštilo je danas Ministarstvo finansija Srbije. Taj časopis je zvanična publikacija koju zajedno izdaju Međunarodni monetarni fond i Svjetska banka. U pismu koje je uredništvo Global marketa uputilo Ministarstvu finansija navodi se da\nIKEA je u robnu kuću površine 35.000 kvadratnih metara uložila 70 miliona eura i zaposlila 416 radnika. Robna kuća IKEA "Beograd Istok", kod Bubanj Potoka, svečano je otvorena u prisustvu najviših državnih zvaničnika Srbije. IKEA je u robnu kuću površine 35.000 kvadratnih metara uložila 70 miliona eura i zaposlila 416 radnika u\nRobna kuća Ikea u Beogradu, koja zapošljava 330 radnika, biće otvorena u četvrtak, 10. avgusta u 10 časova, najavio je danas regionalni direktor za razvoj kompanije IKEA za jugoistočnu Evropu Vladislav Lalić. "U Srbiji imamo 416 zaposlenih. U Beogradu je regionalna kancelarija za jugoistočnu Evropu - Rumunija, Hrvatska, Srbija i Slovenija",\nSrbija je prva u svijetu po indeksu performansi grinfild direktnih stranih investicija jer su regulatorna reforma, niska cijena rada i pristup tržištu EU nadvladali inače razočaravajuće ekonomske performanse zemlje, objavio je danas Fajnenšel tajms. Indeksom se mjeri privlačnost neke zemlje kao destinacije za grinfild direktne strane investicije gledano prema veličini njenog\nAgencija za ocjenu kreditnog rejtinga Mudis (Moody`s) povećala je kreditni rejting Srbije sa B1 na Ba3, uz stabilne izglede za dalje unaprjeđenje kreditnog rejtinga. Osnovni razlozi poboljšanja kreditnog rejtinga Srbije su uspješno sprovođenje programa fiskalne konsolidacije što je omogućilo smanjenje učešća javnog duga u BDP i sprovođenje strukturnih reformi koje su\nVučić: Moguće da Kinezi grade dionicu auto-puta do Crne Gore\nPredsjednik Vlade Srbije Aleksandar Vučić rekao je da razmišlja o tome da koncesiju na dionicu autoputa do Crne Gore Požega-Boljare da Kinezima, mada tvrdi da mu je žao da to uradi. "Žao mi je jer smo sami finansirali izgradnju ostalog dijela ovog važnog putnog pravca", kazao je premijer Srbije. On je objasnio


RTCG - Radio Televizija Crne Gore - Nacionalni javni servis :: Ekonomija :: URA predlaže povećanje akciza na cigarete\n05. 05. 2022. 09:46 >> 10:11 3\nPoslanik Građanskog pokreta URA Miloš Konatar predložio je Skupštini amandman na izmjene Zakona o akcizama kojim je predviđeno da se, vanredno od 1. juna, povećaju akcize na duvanske proizvode.\nKako je pojasnio Konatar riječ je o ubrzavanju usklađivanje akcizne politike sa standardom Evropske unije.\nSkupština bi danas trebalo da odlučuje o ovom predlogu, kao i o smanjenu akciza na gorivo. Glavni dio zakona odnosi se na smanjenje akciza na gorivo za 40 odsto, kojim bi državni budžet izgubio značajne prihode dok bi cijene goriva bila niže za 21 do 26 centi po litru.\nNaredno povećanje akciza na cigarete nas očekuje 1. januara 2023. Slično povećanje akciza na cigarete predložilo je Ministarstvo finansija prošle godine, ali nije usvojen zbog protivljenja dijela poslanika iz tadašnje skupštinske većine (DF i SNP).\nKako je objavila skupština, pored ovog amandmana poslanik DF-a Dejan Đurović je podnio šest, SD jedan, SDP tri, dok je Vlada podnijela 10 amandmana.\nSkupština Crne Gore Miloš Konatar Akcize


Fudbal - Fudbal: Pobedom nad „Pobedom“, Železničar postao šampion\nNapisano u kategoriji Fudbal, 11 juna, 2013\nPančevački Železničar od naredne sezone biće novi član Prve fudbalske lige Pančevo. Oni su kolo pre kraja Druge zapadne južnobanatske lige obezbedili prvo mesto, ubedljivim trijumfom nad ekipom Pobede. U Samošu je na terenu postojao samo jedan tim, Železničar je bio nadmoćan tokom celog meča i na kraju zasluženo slavio veoma značajnu pobedu sa velikih 4:0.\n„Želja“ je u poslednje vreme prikazivao nešto slabiju formu i kao posledica toga došlo je do nekoliko loših rezultata, čime je bilo ugroženo osvajanje prve pozicije. Ipak, momci trenera Damira Stanimirovića uspeli su da se izdignu iznad situacije, pre svega posle poraza na domaćem terenu od direktnog konkurenta Dolova i da sa tri boda protiv Pobede u gostima obezbede uspešan završetak sezone.\nTako će u poslednjem kolu, naredne nedelje, 16.juna 2013.godine, na svom terenu Železničar proslaviti plasman u viši rang pred svojim navijačima. Protivnik će biti Borac iz Pločice, pa eto prilike da svi ljubitelji fudbala u Pančevu dođu na Sportski centar Mladost, i tako na najlepši način pozdrave ovaj šampionski sastav.


OD NJEGA TO NISMO OČEKIVALI: Legenda kaže da Đoković nije najbolji teniser ni u svojoj eri, a kamoli u istoriji!\nNovak Đoković, Foto: EPA/Roman Pilipey\nNeverovatne reči nekoga ko je do sada uvek izgovarao niz pohvala na račun srpskog igrača\nObjavljeno: 09.02.2020. 10:40h\nLegendarni Rod Lejver koji je do sada uvek govorio pohvalno o Novaku Đokoviću, sada je rekao nešto što se baš i neće svideti njegovim navijačima.\nAustralijanac koji je do pojave srpskog tenisera bio rekorder sa 6. titula na Australijan openu, istakao je da bez obzira na to šta Nadal i Đoković budu uradili do kraja svojih karijerera, Rodžer Federer će biti uvek ispred njih kada je reč o najboljem igraču.\nRod Lejverfoto: EPA / Julian Smith\nLejver je upitan da da svoj komentar o polemici koja traje već godinama ko je od ove trojice igrača najbolji u istoriji, ali on smatra da se nikada ne može govoriti o najboljem teniseru u istoriji, već samo u jednoj eri.\n- Sve što možete da kažete za nekoga je da je najbolji u eri u kojoj igra. A ja bih tu stavio Rodžera Federera - poručio je Lejver stavivši Švajcarca ispred Španca i Srbina.\nOn je dodao da usled razvoja tehnologije su u današnje vreme toliko dobri igrači.\n- Moderna tehnologija kojom se sada izrađuju reketi čini ovaj sport lakšim. Da su Federer, Nadal ili Đoković igrali igrali sa drvenim reketima, ne bi mogli da izvedu neke od udaraca koje sada izvode - poručio je Lejver.\nNOVAK JE NAJBOLJI JER POBEĐUJE STARCE: Ne pamtimo da je neko ovoliko probao da ponizi Đokovića!\nGVARDIOLA SE POKLONIO NOVAKU ĐOKOVIĆU: Ništa nije večno osim njih!\nNIKAD NIKO KAO ON: Znate li koji teniser je jedini pobedio na istom turniru Novaka, Rafu i Rodžera?\nRafael NadalRodžer FedererNovak ĐokovićRod LejverAustralijan openAustralijan open 2020TenisTeniserNajbolji teniser svih vremenaNajbolji teniser u istoriji


14. jun 2013,\nCentralno evropski forum za razvoj, CEDEF, 14. juna 2013. u Beogradu organizuje Javni dijalog sa ciljem da se ukaže na fundamentalni značaj transporta za celokupan ekonomski i društveni razvoj. Primarni cilj CEDEF Javnog dijaloga: "INTERMODALNI - ENERGETSKI EFIKASAN TRANSPORT" jeste da se predstave prioriteti Republike Srbije u razvoju energetki efikasnog transporta, korišćenje savremenih tehnologija i razvoj intermodalnog sistema transporta koji omogućavaju:\nEfikasna upotreba energenata\nOptimizacija prevoza robe i putnika\nPoboljšanje kvaliteta transportne usluge\nViši stepen ekološke zaštite\nTransport predstavlja jedan od najvažnijih pokretača privrednog razvoja. Kao veliki potrošač energije, transportni sektor je odgovoran za 19% svetske krajnje potrošnje energije u 2007. godini i biće odgovoran za povećanje svetske upotrebe primarne nafte za 97% u periodu između 2007. i 2030. godine. Imajući to u vidu, budući napredak svake pojedičane države zavisiće od sposobnosti da stvori uslove adekvatne uslove za efikasan i održiv transport. S obzirom na činjenicu da drumski saobraćaj doprinosi oko 1/5 ukupnih emisija CO2 u EU i da taj procenat konstantno raste, neophodno je povećati uticaj drugih vidova transporta.\nTroškovi transporta uzimaju učesće i do 20% od ukupne cene proizvoda. Različiti vidovi transporta imaju i različite veze sa prostorom. Koji ćemo vid izabrati da bi putnike ili teret prevezli od jednog do drugog mesta zavisi od niza faktora kao što su: vrsta robe, raspoloživa infrastruktura, mesto polaska i dolaska, tehnologija, i posebno rastojanja koja treba da se pređu. Nabrojani faktori zajedno definišu troškove transporta. Iz veze koja postoji između transportnih troškova, rastojanja i vida koji se koristi, moguće je grubo odrediti rastojanja za koja su pogodni različiti vidovi prevoza u teretnom saobraćaju. Drumski transport je pogodan na kraćim relacijama (za rastojanja do 500-750 km), železnički transport na srednjim relacijama (do 1500km) , a pomorski transport na dugim relacijama (preko 1500 km).\nStrateški cilj Republike Srbije je da se da se poboljša pozicija u međunarodnom transportu, sa usmerenjem na razvoj železničkog, intermodalnog i vodnog transporta na međunarodnim koridorima. Potrebno je da se usklade različiti vidovi saobraćaja radi uspešne intermodalnosti, tako da se stvori sistem koji će predstavljati konkurentnu alternativu prevozu koji se obavlja isključivo drumskim transportom. Nedostajući infrastrukturni kapaciteti za uspešan razvoj intermodalnog transporta ogledaju se pre svega u ne postojanju odgovarajućih terminala. Iz tog razloga je identifikacija neophodnih projekata čijom se realizacijom povećava učešće intermodalnog transporta u ukupnom prevozu robe, usmerena ka projektima terminala za pretovar intermodalnih transportnih jedinica.


Građani u Pećincima biraju odbornike u nedelju sa šest izbornih lista | Autonomija\nGrađani u Pećincima biraju odbornike u nedelju sa šest izbornih lista\nOpštinski odbor DS upozorio je da Opštinska izborna komisija radi u nezakonitom sastavu\nGrađani opštine Pećinci u nedelju 24. decembra biraće odbornike za Skupštinu opštine sa ukupno šest izbornih lista.\nU toj opštini pravo glasa ima 15.996 birača, koje mogu glasati na 30 biračkih mesta.\nOdlukom Vlade Srbije u Opštini Pećinci raspuštena je Skupština opštine u novembru i obrazovan Privremeni organ, a na mesto predsednice tog organa imenovana je dosadašnja predsednica pećinačke opštine Dubravka Kovačević Subotički (SNS).\nPre raspuštanja lokalnog parlamenta odnos snaga je bio u korist Srpske napredne stranke (SNS) koja je imala 20 odbornika, DS je imao četiri, isto toliko dve grupe građana i još dva samostalna odbornika, koji su ranije istupili iz SNS.\nTokom trajanja kampanje, Opštinski odbor DS u Pećincima upozorio je da Opštinska izborna komisija (OIK) u Pećincima radi u nezakonitom sastavu, kao i da je nezakonita lista SNS, tražeći od nadležnih da reaguju, jer se u OIK i na listi SNS nalaze ljudi koji nisu iz te opštine.\nDS je upozoravao i da članovi te stranke koji su kandidovani za odbornike, dobijaju pretnje i ucene, i tako zastrašeni traže da budu skinuti sa stranačke liste.


Čavušoglu: Sredinom juna relaksacija zabrane ulaska stranih državljana u Tursku | Boom93\nKako je saopštilo ministarstvo spoljnih poslova, Čavušoglu je najavio relaksaciju zabranu ulaska stranih državljana u Tursku kako bi u ovoj zemlji neometano počela turistička sezona.\nOn je izrazio nadu da će turisti iz Srbije i ove godine letovati na turskom primorju.\nU telefonskom razgovoru Dačića i Čavušoglua izraženo je zadovoljstvo zbog visokog nivoa političkih odnosa dve zemlje.\nMinistri su se saglasili da je i u narednom periodu potrebno očuvati kontinuitet političkog dijaloga na visokom i najvišem nivou.\nKao dokaz dobrih bilateralnih odnosa, sagovornici su izdvojili saradnju u toku pandemije Kovid-19, kada je turska strana uputila medicinsku pomoć Srbiji, dok su istovremeno vlada Srbije i ministarstvo spoljnih poslova organizovali repatrijacione letove za turske državljane koji su želeli da se vrate u svoju zemlju.\nDačić je zahvalio turskoj strani na pomoći koja je upućena u teškim momentima borbe protiv širenja pandemije.\nDačić je naglasio da Srbija posmatra Tursku kao važnog političkog i ekonomskog partnera u regionu i ponovio zainteresovanost Srbije za nove turske investicije.\nČavušoglu je prihvatio poziv Dačića da poseti Srbiju nakon završetka izbornog procesa.\nOznakeIvica Dačić Mevlut Čavašoglu Ministar spoljni poslova putovanje Srbija Turska


Početna Privredni sajam 124. Smederevske jeseni\nPrivredni sajam 124. Smederevske jeseni\nNa blizu tri stotine kvadrata zatvorenog prostora, na ovogodišnjem Privrednom sajmu u okviru Smederevske jeseni, predstavilo se 27 izlagača među kojima iz gradova širom Srbije i vinarija iz Makedonije.\nOtvaranju je tradicionalno prisustvovao generalni direktor Ju ES Stil Srbija. Gospodin Majkl Rouds izrazio je zadovoljstvo što je prvi put u prilici da prisustvuje Privrednom sajmu i manifestaciji Smederevska jesen. Privredni sajam zvanično je, poželevši izlagačima mnogo uspeha u radu i naravno profit, proglasio otvorenim gradonačelnik Smedereva Predrag Umičević. Otvaranju je pored brojnih zvanica prisustvovao i gospodin Oto Švec, direktor Koridora 7, učesnik Međunarodne konferencije koju je dan ranije organizovao Grad Smederevo.


14) Prekršajni sud u Kraljevu, za teritoriju opštine Vrnjačka Banja i za grad Kraljevo, sa odeljenjima suda u Vrnjačkoj Banji,\n2) Osnovni sud u Aranđelovcu, za teritoriju opština Aranđelovac i Topola, sa sudskom jedinicom u Topoli,\n7) Osnovi sud u Bečeju, za teritoriju opština Bečej i Novi Bečej, sa sudskom jedinicom u Novom Bečeju,\n26) Osnovni sud u Kragujevcu, za teritoriju opština Batočina, Knić, Lapovo, Rača i za grad Kragujevac,\n28) Osnovni sud u Kruševcu, za teritoriju opština Varvarin i Ćićevac i za grad Kruševac,\n42) Osnovni sud u Pančevu, za teritoriju opština Alibunar, Kovačica, i Opovo i za grad Pančevo,\n43) Osnovni sud u Paraćinu, za teritoriju opština Paraćin i Ćuprija,\n49) Osnovni sud u Prijepolju, za teritoriju opština Nova Varoš i Prijepolje,\n55) Osnovni sud u Smederevu, za teritoriju opštine Kovin i za grad Smedereva, sa sudskom jedinicom u Kovinu,\n61) Osnovni sud u Trsteniku, za teritoriju opštine Trestenik,\n65) Osnovni sud u Šapcu, za teritoriju opština Bogatić, Vladimirci i Koceljeva i za grad Šabac,\n9) Viši sud u Kruševcu, za područje Osnovnog suda u Brusu, Osnovnog suda u Kruševcu i Osnovnog suda u Trsteniku\n5) Drugo osnovno javno tužilaštvo u Beogradu, za područje Drugog osnovnog suda u Beogradu\n54) Osnovno javno tužilaštvo u Trsteniku, za područje Osnovnog suda u Tresteniku,\nSudovi i javna tužilaštva, osnovani Zakonom o sedištima i područjima sudova i javnih tužilaštava („Službeni glasnik RS”, broj 116/08) nastavljaju sa radom do dana početka primene ovog zakona.\nPredmete u kojima do dana početka primene ovog zakona nije doneta odluka, od sudova i javnih tužilaštava osnovanih Zakonom o sedištima i područjima sudova i javnih tužilaštava („Službeni glasnik RS”, broj 116/08), preuzimaju stvarno i mesno nadležni sudovi i javna tužilaštva, osnovani ovim zakonom i Zakonom o uređenju sudova.\nU sudskim jedinicima osnovnih sudova koje su određene Zakonom o sedištima i područjima sudova i javnih tužilaštava („Službeni glasnik RS”, broj 116/08), a koje prema odredbama ovog zakona prestaju sa radom, nastaviće sa radom prijemne kancelarije u kojima će se obavljati poslovi prijema pismena i overavanja isprava i potpisa.\nPoslovi u prijemnim kancelarijama iz stava 3. ovog člana obavljaće se do početka rada javnih beležnika.\nDo dana početka primene ovog zakona, Visoki savet sudstva će, u skladu sa odrebama Zakona o sudijama, izvršiti premeštaj sudija u sudove osnovane ovim zakonom, a koji nisu bili osnovani Zakonom o sedištima i područjima sudova i javnih tužilaštava („Službeni glasnik RS”, broj 116/08).\nDo dana početka primene ovog zakona, Visoki savet sudstva će, u skladu sa odrebama Zakona o sudijama, izvršiti premeštaj sudija u sudove osnovane ovim zakonom, kojima je ovim zakonom promenjeno područje na kojem vrše nadležnost u odnosu na Zakon o sedištima i područjima sudova i javnih tužilaštava („Službeni glasnik RS”, broj 116/08).\nDo dana početka primene ovog zakona, Visoki savet sudstva će postaviti vršioce funkcije predsednika suda u sudovima osnovanim ovim zakonom, a koji nisu bili osnovani Zakonom o sedištima i područjima sudova i javnih tužilaštava („Službeni glasnik RS”, broj 116/08).\nDo dana početka primene ovog zakona, Visoki savet sudstva će postaviti vršioce funkcije predsednika suda u sudovima osnovanim ovim zakonom kojima je ovim zakonom promenjeno područje na kojem vrše nadležnost u odnosu na Zakon o sedištima i područjima sudova i javnih tužilaštava („Službeni glasnik RS”, broj 116/08).\nDanom početka primene ovog zakona prestaje vršenje funkcije predsednika suda u sudovima osnovanim ovim zakonom kojima je ovim zakonom promenjeno područje na kojem vrše nadležnost u odnosu na Zakon o sedištima i područjima sudova i javnih tužilaštava („Službeni glasnik RS”, broj 116/08).\nDo dana početka primene ovog zakona postaviće se vršioci funkcija javnih tužilaca u javnim tužilaštvima osnovanim ovim zakonom koja nisu bila osnovana Zakonom o sedištima i područjima sudova i javnih tužilaštava („Službeni glasnik RS”, broj 116/08), u skladu sa Zakonom o javnom tužilaštvu.\nSudovi i javna tužilaštva koja su osnovana ovim zakonom preuzimaju potrebna sredstva za rad, opremu, arhivu i zaposlene iz sudova i javnih tužilaštava koja su osnovana Zakonom o sedištima i područjima sudova i javnih tužilaštava („Službeni glasnik RS”, broj 116/08).\nDo donošenja posebnog zakona iz člana 12. ovog zakona sudovi i javna tužilaštva iz člana 2. tačka 13), člana 3. tačka 11), člana 4. tačka 7), člana 9. tačka 11) i člana 10. tačka 7) Zakona o sedištima i područjima sudova i javnih tužilaštava („Službeni glasnik RS”, broj 116/08) nastavljaju sa radom.\nDanom početka primene ovog zakona prestaje da važi Zakon o sedištima i područjima sudova i javnih tužilaštava („Službeni glasnik RS”, broj 116/08), osim odredaba tog zakona navedenih u članu 17. stav 1. ovog zakona.\nUstavni osnov za donošenje Zakona o sedištima i područjima sudova i javnih tužilaštava sadržan je u članu 97. tač. 2. i 16. Ustava Republike Srbije, prema kome Republika Srbija uređuje i obezbeđuje, između ostalog, postupak pred sudovima i drugim državnim organima i organizaciju, nadležnost i rad republičkih organa. Pored toga, članom 143. Ustava Republike Srbije je predviđeno da sudska vlast u Republici Srbiji pripada sudovima opšte i posebne nadležnosti, da se osnivanje, organizacija, nadležnost, uređenje i sastav sudova uređuje zakonom, kao i da se ne mogu osnivati privremeni, preki ili vanredni sudovi.


Belgija: Lepo vreme izmamilo ljude na plaže usred korone\nTanjug 31. marta 2021. 14:11\nBRISEL – Belgija mora da savlada još jednu neočekivanu prepreku u svojoj borbi protiv korona virusa, a to je nalet lepog vremena.\nTemperature u Belgiji nikada nisu bile tako visoke tako rano u godini dostigavši čak 24,5 stepeni Celzijusa, a toplo vreme izmamilo je na hiljade ljudi na plaže i parkove uprkos naletu novih slučajeva kovid-19, preneo je AP.\nOčekuje se da će se lepo vreme nastaviti do petka i početka uskršnjeg vikenda, što su dobre vesti za 11,5 miliona Belgijanaca željnih sunca nakon tmurne zime, ali prava briga za vladu koja se bori sa trećim talasom korona virusa.\nPrema ograničenjima nametnutim u Belgiji radi sprečavanja širenja korona virusa, stanovnicima je zabranjeno putovanje u inostranstvo, ali mogu slobodno da se kreću širom zemlje.\nMnogi od njih nisu mogli da se odupru plažama na Severnom moru, posebno nakon što je vlada prošle sedmice odlučila da zatvori škole na dodatnih nedelju dana pre uskršnjeg školskog raspusta u pokušaju da uspori zarazu.\nSituacija nije ništa bolja ni u velikim gradovima.\nU Briselu su se tako građani masovno okupili kasno sinoć u jednom od najvećih gradskih parkova kako bi uživali u pićima i igrama na otvorenom.\nIako je dozvoljeno okupljanje do četiri osobe, veliki broj ljudi je sedeo na travi bez maski, koje je obavezno nositi na javnim mestima u Belgiji.\nMomirović i Pinter o zajedničkim železničkim projektima


NovaEnergija.net » Crna Gora Crna Gora – NovaEnergija.net\nHome Tags Posts tagged with "Crna Gora"\nPrva neradna nedelja u Crnoj Gori za zaposlene u trgovinama biće 20. oktobar, saopštila je Uprava za inspekcijske poslove. Kako piše Investitor.me, iz inspekcije su pozvali na poštovanje te odredbe,…\nNa globalnoj mreži od 16. decembra dostupna je probna verzija Vikipedije za Crnu Goru, projekat je inicirala grupa crnogorskih entuzijasta, a prva postavljena odrednica je o crnogorskom jeziku za koji…\nIsključivanje Vibera tokom izbora u Crnoj Gori istorijski presedan kompanije!\nDirektor komunikacija kompanije Viber za centralnoistočnu Evropu, Vuk Brajović, izjavio je da ta kompanija smatra da je odluka Agencije za elektronske komunikacije – EKIP o suspenziji te mreže bila očekivana…\nCene usluga rominga za građane Srbije, Crne Gore, BiH i Makedonije, koji koriste usluge mobilnih operatera u te četiri zemlje, od juče su dodatno snižene. Niže cene rominga u četiri…\nSan svake kompanije jeste da njen brend reklamira neka svetska zvezda koju prate milioni ljudi. Samo oni retki to mogu da plate i sebi priušte takvu vrstu reklame, a srpskim…\nStudent iz Splita, Mate Perković, otkrio je pravi ugao putem koga može predstaviti svoj grad turistima.\nU opsesiji zdravim životom i povratku na organsku hranu i lekove, ljudi se sve više okreću “starinskim” metodama, a između ostalog ovde spadaju i – lekovite biljke. Za uzgoj lekovitog…


20-07-2019 22:41 Svet Planeta\nBritanske Kraljevsko vazduhoplovstvo (RAF) zabeležilo je povećanje vazdušnih aktivnosti ruske vojske iznad Baltika, za vreme vojne vežbe NATO u toj oblasti.\nJurofajter tajfun (Foto: Jutjub)\nMeđutim, piloti na terenu u Estoniji izveštavaju da su ta presretanja postala bezbedna i profesionalna.\nČetiri "jurofajter tajfuna" iz 11 eskadrile RAF-a stigla su 24. aprila u estonsku vazdušnu bazu Amari na četvoromesečnu misiju NATO.\nOd tada, tempo operacija je bio visok, rekao je glavni maršal vazduhoplovstva Stiven Hilijer.\nOn je rekao da su "tajfuni" bili primorani da reaguju čak 13 puta u odgovor na ruske aktivnosti iznad Baltičkog mora, što je mnogo više nego na primer 2016. godine kada su britanske vazduhoplovne snage poslednji put učestvovale u nekoj misiji u regionu.\nPoslednji takav incident zabeležen je 29. juna, kada su dva "tajfuna" poletela da presretnu tri ruska aviona - dva lovca suhoja "su 27" i jednu letelicu "iljušin Il-22".\nPrethodno je 14. juna presretnut "su 30", a dan kasnije još jedan "su 30" u pratnji "Il 76" transportne letelice.\nMinistarstvo odbrane je saopštilo kako su ove britanske akcije "u cilju podrške NATO-u, kako bi ponovo uverili naše saveznike i predstavljaju dalju demonstraciju posvećenosti Velike Britanije sigurnosti u regiji".\nJedinice RAF-a raspoređene su u sklopu operacije "Azotize". Akciju je naredio tadašnji britanski ministar odbrane Gevin Vilijamson.\nBudući da baltičke zemlje - Estonija, Letonija i Litvanija - imaju male vazduhoplovne snage, NATO raspoređuje borbene avione u region kako bi sproveo rutinski nadzor vazdušnog prostora tih zemalja.\nPročitajte OVDE kakvu to novu stategiju ima Pnetagon i šta je tu dramatično.


Beta 28. septembra 2021. 16:45\nPredsednica Evropske komisije Ursula fon der Lajen je danas u Tirani izjavila da je „zaoštravanje zategnutosti izmedju Kosova i Srbije jako zabrinjavajuće“ i naglasila da je „od ključne važnosti je da se napetost smanji i vrati dijalogu“.\nFon der Lajen je posle razgovora s albanskim premijerom Edijem Ramom predočila da je „i Evropska unija od početka izgradjena na dijalogu i ekonomskom razvoju a to vodi razumevanju obeju strana, zalečenju rana i konačno pomirenju“.\nČelnica Evropske komisije je istakla da „to jeste dug proces i proces koji vodi miroljubivoj i obećavajućoj budućnosti“.\nFon der Lajen je podvukla da je od velike važnosti ekonomsko povezivanje regiona i stvaranje jedinstvenog tržišta Zapadnog Balkana, dodavši da je u tom cilju vrlo svrsishodna inicijativa „Otvoreni Balkan“ kao deo balkanske strategije.\nI, kako je posebno stavila do znanja, „ekonomsko-investicioni plan će podstaći zapošljavanje i ekonomski rast u regionu, ali je od suštinske važnosti da podrži integraciju Zapadnog Balkana, otud svih šest partnera moraju brzo napredovati u stvaranju zajedničkog regionalnog tržišta“.


Pristup Srbije reformama u domenima koje pokrivaju poglavlja 23 i 24 - pravosuđe i osnovna prava, pravda sloboda i bezbednost - nije dovoljno efikasan, kaže se u neformalnoj polugodišnjoj oceni Evropske unije. Uz to se primećuju i ozbiljna kašnjenja u ispunjavanju obaveza, ali napredak ipak postoji, pa je Srbija zbog toga dobila "solidnu trojku" kao ocenu, rekli su u četvrtak predstavnici Centra za evropsku politiku.\nOpipljivog napretka nema u reformi pravosudja, uključujući pitanja medijskih sloboda i borbe protiv korupcije.\nU CEP-u ocenjuju kao zabrinjavajuće i izjave premijerke Ane Brnabić koja je rekla da bi, ukoliko bi Srbiji sutra bilo ponuđeno da uđe u EU, to odbila. U CEP-u navode da to to pokazuje manjak ambicije da se snažnije ide u ozbiljne reforme.\nSrđan Majstorović, predsednik Upravnog odbora CEP-a, podsetio je da su Srbija i Crna Gora u povlašćenom položaju u odnosu na druge zemlje regiona koje teže ka EU, pošto su te dve zemlje dobile vremenski okvir za moguće učlanivanje - 2025. godinu. Međutim, izjave Ane Brnabić govore o defetističkom stavu, rekao je on.\nMajstorović je nastavio da se najoštrije zamerke EU odnose na borbu protiv korupcije, uz ocenu da je to oblast u kojoj se kasni sa izmenama više važnih zakona, uključujući i onaj o finansiranju političkih aktivnosti, javnim nabavkama, Agenciji za borbu protiv korupcije, o slobodnom pristupu informacijama.\nKada je reč o osnovnim pravima, Majstorović navodi da se zamera na tome što se već četvrtu godinu u Skupštini ne usvajaju izveštaji o radu nezavisnih regulatornih tela koji treba da ukažu gde su problemi i šta treba da se menja.\nSrbija se, kada je reč o poglavlju 24, poziva da uskladi svoju viznu politiku sa evropskom, a skreće se pažnju i na slučajeve pretnji, zastraživanja i nasilja nad novinarima, koji izazivaju ozbiljnu zabrinutost. Naveo je i konstataciju da opšte okruženje još nije pogodno za ostvarivanje slobode izražavanja i slobode medija.\nU narednom periodu Srbija bi treba da iskoristi priliku da kod izmena Ustava "restartuje" dijalog oko pravosuđa, u okviru koga bi trebalo iskoristiti prilika za debatu i uvažavanje stručnih sugestija. Trebalo bi završiti rad na medijskoj strategiji i, prilikom revizije akcionih planova za poglavlja 23 i 24, utvrdi realne rokove i indikatore kojima se meri napredak, sve uz saradnju i uključivanje organizacija civilnog društva i drugih zainteresovanih.\nMilena Lazarević, programska direktorka CEP-a, govoreći o značaju reforme javne uprave u oblasti vladavine prava, skrenula je pažnju na problem netransparentnosti rada vlade.\nOna je podsetila na zaključke koje je objavio i CEP nakon istraživanja prema kojima je vlada Srbije jedna od najnetransparentnijih vlada u regionu.\nPonovo je skrenula pažnju na problem svuda rasprostranjenih v.d. stanja ali je i rekla da ranije ovog meseca usvojene izmene zakona o državnim službenicima idu u prilog zatvaranju "rupe u propisima" koja omogućava v.d. stanja i da taj zakon sadrži "pozitivne, dobre odredbe" koje samo treba da se sprovedu.\nPredstavnici CEP-a ocenili su, odgovarajući na pitanje novinara, da bi eventualni vanredni izbori negativno uticali na proces pristupanja EU, pošto bi predizborna kampanja značila prestanak zakonodavne aktivnosti u zemlji, što bi zakašnjenje Srbije samo pogoršalo.


Asfaltirano 1,3 km puta u Dragočaju\nU banjalučkom naselju Dragočaj završeno je asfaltiranje lokalnog puta do groblja Crkvine dužine 1,3 kilometra, za šta je izdvojeno oko 90.000 KM, saopšteno je iz Uprave grada Banjaluka.\nRadove je finansiralo Ministarstvo za izbjeglice i raseljena lica Republike Srpske na osnovu zahtjeva Grada, kako bi se mještanima ovog naselja omogućili bolji uslovi za život.\nIz Uprave grada su napomenuli da je ove godine planirana realizacija još nekoliko značajnih projekta u ovoj mjesnoj zajednici, te podsjetili da je u toku sprovođenje javne nabavke za rekonstrukciju mosta na lokalnom putu Gradina-Kaure-Šalići, preko rijeke Dragočajke, čime će saobraćajna povezanost ovih naselja biti podignuta na viši nivo.\nZa ove radove predviđeno je oko 50.000 KM.\n"U toku je izrada i projektne dokumentacije za rekonstrukciju mosta u centru Dragočaja, čime bi trebalo da bude smanjen rizik od izlivanja riječice Dragočajke, koja je zbog smanjenog profila u zoni postojećeg mosta zadavala muke lokalnom stanovništvu proteklih godina", naveli su u Upravi grada.\nNovi most će biti dužine oko 12 metara, sa dvije saobraćajne trake i trotoarima sa obje strane, čime će i bezbjednost pješaka biti poboljšana.\nPrema planu nadležnog gradskog Odjeljenja za saobraćaj i puteve, tender za rekonstrukciju ovog mosta trebalo bi da bude raspisan polovinom maja, a u budžetu Grada za izgradnju predviđeno je oko 150.000 maraka.


Vesti Autor:Mladen Savatović, N1 Beograd, Beta20. jan. 202219:33 > 22:0134 komentara\nDirektor inicijative "Kreni - Promeni" Savo Manojlović izjavio je da je protest ispred zgrade Predsedništva organizovan sa zahtevom da premijerka Ana Brnabić omogući skupljanje potpisa za narodnu inicijativu za zaustavljanje projekta "Jadar", kao i da se garantuje bezbednost onima koji prikupljaju potpise.\nKako je naveo, druga opcija je da sledeće nedelje vlast stavi moratorijum od 20 godina na iskopavanje bora i litijuma, za šta je, kako je naveo „rok do sutra ujutru u 10 sati“ premijerki Ani Brnabić da se izjasni, inače će se protesti koji se organizuju subotom nastaviti.\n„Ne daje mišljenje na tu inicijativu zato što se boje ako sklone rijati program oni će postati najveci rijaliti program u Srbiji. Doživeli smo napad ispred Skupštine. Ana Brnabić je izjavila da je inicijativa koja je predata nepismena, ostaje još samo da nas Siniša Mali optuži da smo plagijatori, a Zvonko Veselinović da smo kriminalci“, rekao je Manojlović.\nOn je rekao da od Ane Brnabić traži da se izjasni da li je spremna da garantuje da će sve opštinske službe staviti na raspolaganje za overavanje potpisa od 8 ujutru do 8 uveče svakim radnim danom i vikendom, da omogući njihov izlazak na teren i da „neće biti opstrukcije i ukoliko bilo koja osoba koja bude skupljala potpise bude napadnuta da će ona odgovarati za to“.\nPrema njegovim rečima, taj predlog Vladi Srbije važi do sutra u 10 sati, u suprotnom, „naredne nedelje biće novi korak i imamo nove blokade“.\nOkupljeni su se zatim, predvođeni Manojlovićem, uputili prema Vladi Srbije da bi „predali kartu Rio Tintu u jednom pravcu“. Na putu prema Vladi došlo je do incidenta sa vozačima, zato što nije bio zaustavljen saobraćaj, koji su počeli da regulišu učesnici protesta.\nKreni-Promeniprotestrio tintoSavo Manojlović\npre nekoliko minuta 122


Skupštinski odbor usvojio finansijski plan REM-a - Studio B\nSkupštinski odbor usvojio finansijski plan REM-a\nPolitikaPolitika Pocetna 02. 12. 2017. 12:07:12\nSkupštinski odbor za finansije, republički budžet i kontrolu trošenja javnih sredstava dao je danas saglasnost na finansijski plan Regulatornog tela za elektronske medije, u iznosu od 265 miliona dinara.\nFinansijski plan se odnosi na period od 1. marta 2017. godine, istakao je vršilac dužnosti predsednika Saveta REM-a Goran Petrović, navodeći da su troškovi regulacije u odnosu na prošlu godinu manji za 25 odsto.\n„To znači da smo smanjili rashodovnu stranu za 25 odsto. U prethodnom planu je to iznosilo 358 miliona dinara, a sada je 265 miliona dinara. Svi naši finansijski planovi prolaze eksternu reviziju revizroskih kuća“, rekao je Petrović.\nNa kritike da se godišnje izdvaja 12 miliona dinara za zakup prostorija REM-a, Petrović je odgovorio da oni nisu profitabilna organizacija i samim tim ne mogu da kupuju poslovni prostor.\n„Možemo da se obratimo Direkciji za imovinu ili nekom drugom, pa da se to tako reši“, rekao je on.\nNa sednici odbora je bilo pitanja u vezi sa platama zaposlenih, a Petrović je naveo da ona iznosi oko 90.000 dinara, dok članovi Saveta, ističe, ne primaju plate, već naknade u visini dve prosečne neto zarade u prethodnom mesecu umanjene za 10 odsto.


RUSKI TU-95 URNIŠU AMERIČKU VOJSKU: Povećan broj letova u blizini Aljaske\nAutor: Glas javnosti 26.08.2021. u 15:01\nAmerička vojska suočena je sa pojačanim brojem letova Tu-95 ruskih Vazdušno-kosmičkih snaga i pomorske avijacije u blizini Aljaske.\nPrema pisanjima američkih medija dvstruko veći intenzitet ruskih letova dobar je trening za Ratno vazduhoplovstvo Sjedinjenih Država.\nAmerička borbena avijaciju prinuđena je da odgovori lovcima F-22 Raptor koje neprestano drži u borbenoj gotovosti i podiže u nebo u dužim vremenskim periodima. Za letove u blizini Aljaske Rusija koristi turboelisne Tu-95 jer su ekonomični i idealni za dugo patroliranje.\nNajveći intenzitet letova od završetka Hladnog rata borbene avijacija Vazdušno-kosmičkih snaga i Ratne mornarice Rusije beleži se iznad Tihog okeana, u zoni dejstva američkih radara PVO postavljenih na Aljasci. U pomenutoj zoni redovno se pojavljuju strateški bombarderi Tu-95, protivpodmornički avioni Tu-142, ali i druge letelice\nInače zona u kojoj je PVO identifikovala tuske Tu-92 je je međunarodni vazdušni prostor i ruski avioni se tu nalaze potpuno legalno, ali Ratno vazduhoplovstvo Sjedinjenih Država nije u stanju da ignoriše njihovo prisustvo u blizini američkih granica, zato što Tu-95 koji mogu da nose krstareće rakete sa nuklearnim bojevim glavama.\nPOGINUO LEGENDARNI RUSKI PILOT O KOME JE SNIMLJEN FILM: Kuznjecov gasio požare u Turskoj na svom poslednjem zadatku! (VIDEO)\nPojedini ruski zaključuju da intenzivni letovi ruskih Vazdušno-kosmičkih snaga i pomorske avijacije u blizini Aljaske uništavaju američku borbenu avijaciju koja je prinuđena da lovce F-22 Raptor neprestano drži u borbenoj gotovosti i podiže u nebo u dužim vremenskim periodima, što predstavlja veliki trošak piše sajt Russia Beyond.\nKako se navodi u vazduh moraju da se podignu najnapredniji lovci F-22 Raptor. U najsevernijoj vazduhoplovnoj bazi Sjedinjenih Država Elmendorf-Ričardson ima ih dve eskadrile što čini jednu sedminu svih serijski proizvedenih primeraka letelica. Pritom borbena gotovost lovaca na Aljasci je najviša u ovoj zemlji, preko 50 odsto, a njeno održavanje na tom nivou zahteva velike napore. Ruski avioni, pak, kao što je recimo Tu-95 imaju niske operativne rashode i savršeno su pogodni za duge letove. Oni se satima motaju u zoni naših radara, požalio se rukovodilac Severne komande američke PVO general Glen Vanherk čije reči citira MilitaryWatch.\nRuski avioni pokazuju vojnu moć, probaju raketne udare i prikupljaju obaveštajne podatke. U blizini Aljaske Amerikanci ne mogu da računaju na pomoć svojih NATO partnera, već moraju sami da snose odgovornost. Američko Ratno vazduhoplovstvo prošle godine razmestilo je u bazi Elmendorf-Ričardson lovce F-35, međutim njihova borbena gotovost nije dovoljno dobra. Glavni posao praćenje ruskih aviona pada na F-22 čiji sat leta košta 44 hiljade dolara, a i servisiranje je najskuplje u savremenoj avijaciji.


DSK predlaže novu varijantu podele Kosova\nPolitička debata u Prištini o najavljenom sporazumu o zajedničkom upravljanju granice između Kosova i Srbije izazvala je druge ideje o redefiniciji granice između dve zemlje.\nNaime, Lutfi Haziri, poslanik najveće opozicione partije, Demokratskog saveza Kosova, zatražio je da se inicira pitanje redefinisanja granice, kako bi se, po njemu, jednom za uvek rešilo to pitanje, i otklonilo neprijateljstvo između dve zemlje.\n„Treba se pronaći neki drugi model koji bi zadovoljio dve strane, prekinuo ovaj lažan tehnički dijalog i kako bi se prešlo na politički dijalog o redefiniciji granica, a granice iz godine 1956. rešavaju etničke i teritorijalne podele.\nZato što su napori Srbije bili da spreče stvaranje Republike Kosovi, ali to nije uspelo, i sada mi trebamo da sprečimo njihove napore da izvrše unutrašnju podelu Kosova ili da Kosovo teritorijalno podele. Srbija više ne želi da razgovara o istočnom Kosovu, oni žele da razgovaraju samo o severu, i o teritorijalnim i političkim pravima Srba na severu, tako da se problemi samo nastavljaju“, kazao je Haziri.\nHaziri je dodao da vlasti Kosova ne mogu da primoraju Srbe na severu da žive u državi Kosovo. Prema tome, po njemu, postoji mogućnost da dve zemlje razmotre granice koje su postojale 1956. godine.\nNa osnovu tih granica, kosovskoj teritoriji su pripadale Preševo, Medveđe i Bujanovac, opštine koje danas pripadaju teritoriji Srbije. Sa druge strane, Srbiji su unutar svojih granica pripadale opštine na severu Kosova, i to Leposavić i nekoliko sela Zubinog Potoka.\nNa tu izjavu je regaovao premijer Kosova Hashim Thaçi, koji je opciju o razmeni teritorija ocenio zabrinjavajućom, a naročito jer dolazi od druge po veličini političke partije na Kosovu.\nPremijer Kosova je naveo da tako nešto nije zabrinjavajuće samo za Vladu Kosova, već i za međunarodnu zajednicu. Thaçi je zbog toga zatražio od DSK-a da objasni koliko su izjave Hazirija lične ili pak predstavljaju partijske stavove.\n„Podržavam ideje i slobodno razmišljanje, ali smatram da se ovim pokrenutim pitanjima treba odgovoriti u Skupštini Kosova. Vlada Kosova će nastaviti da u potpunosti poštuje Ustav i zakone Kosova a u cilju poštovanja teritorijalnog integriteta“, kazao je Thaci.\nZa razliku od izjava premijera Kosova i šefice pregovaračkog tima Edite Tahiri o zajedničkom upravljanju granice sa Srbijom, srpski šef pregovaračkog tima, Borislav Stefanović navodi da se ne radi o zajedničkom upravljanju granica, pošto za Srbiju te granice ne postoje.


Radio Šumadinac > Forum > OPŠTI FORUMI > Sport > "Swimmingworld": Pijetlovic najbolji veterpolista sveta\n04.12.2015 22:16 #1\n"Swimmingworld": Pijetlović najbolji veterpolista sveta\nBEOGRAD - Srpski vaterpolo reprezentativac Duško Pijetlović proglašen je za najboljeg igrača sveta u izboru američkog časopisa "Swimmingworld".\nCentar Pro Reka priznanje je dobio nakon što su ga mediji izabrali za najboljeg igrača na Svetskom prvenstvu u Kazanju, na kome je Srbija osvojila zlatnu medalju.\n"Počastvovan sam, ali moram da kažem da je to priznanje mogao da dobije bilo ko iz naše reprezentacije. Zahvalan sam igracima iz Pro Reka i naravno srpskog tima jer bez njihovog kvaliteta ne bih došao do izražaja", rekao je Pijetlović, a prenosi sajt Vaterpolo saveza Srbije.\nPijetloviću sa reprezentacijom nedostaje samo zlato sa Olimpijskih igara kako bi upotpunio bogatu riznicu, a priliku za to imaće naredne godine u Riju.\nKarijeru je počeo u Vojvodini, a potom igrao za Sintez, Partizan i Crvenu zvezdu sa kojima je osvajao Evroligu.\nTakođe, sa Pro Rekom je dva puta bio prvak Evrope, a od prošle godine je po drugi put član slavnog tima iz Đenove.\nZadnji Post: 02.12.2015, 20:50


Hiljadu plus: Dodjeljeni posljednji vaučeri – Mladi Nikšića\nHiljadu plus: Dodjeljeni posljednji vaučeri\nDodjelom posljednje grupe od 119 vaučera građanima sa liste čekanja u projektu Hiljadu plus, ispunjen je prvobitno postavljeni cilj da svi koji su učestvovali dobiju mogućnost da riješe stambeno pitanje, saopštio je ministar održivog razvoja i turizma, Branimir Gvozdenović, prenosi Mina business.\nOn je juče na uručenju vaučera građanima kazao da se na taj način do kraja realizuje druga faza projekta Hiljadu plus.\n„Projekat je počeo da se realizuje 2010. godine, a danas smo u prilici da realizujemo ono što je bio i naš cilj, da svi koji su učestvovali u projektu u drugoj fazi dobiju mogućnost da riješe stambeno pitanje“, rekao je Gvozdenović.\nOn je dodao da je ovo veliki dan za predstavnike Ministarstva, kao i za građane kojima su dodijeljeni vaučeri.\n„Koordinirali smo i stvorili uslove da zajedno sa Bankom za razvoj Savjeta Evrope (CEB) ponudimo najbolje uslove za one građane koji u tržišnim uslovima nijesu bili u mogućnosti da do sada riješe stambeno pitanje“, naveo je Gvozdenović.\nOn je saopštio da je projekat Hiljadu plus jako ozbiljan sistem sa velikim brojem učesnika.\n„Projekat smo doveli do faze da svi učesnici dobiju mogućnost da riješe ono za šta su konkurisali. Vi ste bili na listi čekanja i to ni malo nije bio jednostavno“, smatra Gvozdenović.\nOn je rekao da je ukupno bilo 674 učesnika u kompletnom projektu.\nGvozdenović je kazao da je sklopljeno 370 predugovora između građevinskih kompanija i domaćinstava, a zaključeno već 274 ugovora u ukupnoj vrijednosti nešto ispod 12 miliona EUR.\n„Na osnovu platforme i rezultata ovogodišnje i prve faze projekta nastavićemo ovu realizaciju u narednoj godini i sljedećim. Smatramo da građevinari moraju da optimizuju svoje cijene i u skladu sa tim u narednom periodu pored dijela novogradnje predlažemo da se realizuje i dio projekata i stanova koji su već postojeći – starogradnja“, dodao je Gvozdenović.\nOn je naveo da će se tada sigurno stvoriti jedna dodatna konkurencija, koja će uticati i na cijenu ponude.\n„Kada je u pitanju naredna godina, jako je važno i da aplikacije budu jednostavnije i efikasnije. Sjever, koji u ovom periodu nije imao dovoljnu ponudu, biće jedan od naših prioriteta. Prioritet će biti rješavanje prije svega posebnih grupa kao što su samohrane majke, invalidne osobe, penzionera i mladi bračni parovi“, zaključio je Gvozdenović.\nVrijednost projekta je 20 miliona, od čega Vlada učestvuje sa 50 odsto kroz kreditni aranžman sa CEB-om, komercijalne banke sa 45 odsto i građani sa pet odsto učešća.\nRadi se o projektu socijalnog stanovanja za građane sa srednjim i nižim primanjima koja po tržišnim uslovima ne mogu riješiti stambenu potrebu.\nProjekat građanima omogućava uštede obezbijeđivanjem niže kamatne stope na stambene kredite u odnosu na tržišnu.\nDžermejn Tomas novi član Sutjeske


U Njujorku ponovo zabranjeno restoranima da služe goste\nBeta 11. decembra 2020. 19:45\nOd ponedeljka restoranima u Njujorku ponovo će biti dozvoljeno samo pakovanje hrane za poneti, isporuka i služenje hrane na otvorenom, rekao je guverner na konferenciji za novinare u Olbaniju.\nOn je već nedelju dana nagoveštavao da može doći do većih restrikcija služenja u restoranima, navodeći da čeka da vidi da li će biti stabilizovana stopa hospitalizacija. Pošto se nije, on je rekao da uprkos ekonomskim teškoćama koje ta mera donosi jednoj od najvećih i najvitalnih industrija u gradu, mora da se deluje.\nKuomo je izdao ovo naredjenje upkos protivljenju ugostiteljske industrije koja je upozorila da može doći do otpuštanja u sezoni praznika i kada savezna vlada još nije usvojila dodatni paket pomoći za kovid-19.\nZdravstveni stručnjaci stalno upozoravaju da služenje hrane, posebno u malim prenatrpanim restoranima gde ljudi piju i mogu da skinu maske kada ne jedu, predstavlja rizik za kapljično širenje zarze.\nAmerički Centar za kontrolu i prevenciju bolesti nedavno je opisao takve situacije kao visoko rizične za zarazu.\nKuomo je rekao da razmatra restrikcije u drugim delovima države Njujork ali danas nije najavio promene.\nNjujorški ugostitelji su teško pogodjeni od kako je u martu ta država zatvorila poslove koji nisu neophodni, kada su morali da svedu rad na isporuke, i hranu za poneti. Ta blokada je postepeno ukinuta za mnoge firme ali restorani su ostali ograničeni.\nU septembru je u Njujorku dozvoljeno da služe hranu restoranima sa popunjenim kapacitetom od 25 odsto. U drugim delovima države Njujork dozvoljena je popunjenost kapaciteta od 50 odsto.


Nacionalna služba za zapošljavanje - Najnovije - Na Sajmu zapošljavanja u Mladenovcu ponuđeno 600 radnih mesta \nNa Sajmu zapošljavanja u Mladenovcu ponuđeno 600 radnih mesta\nBeograd | Događaj, datum objave: 28. октобар 2019.\nNacionalna služba za zapošljavanje i Gradska opština Mladenovac organizovale su u petak, 25. oktobra, Sajam zapošljavanja. Na otvaranju sajma u hali Sportsko-rekreacionog centra „Ljubomir Ivanović Gedža“, učesnicima i posetiocima obratio se Vladan Glišić, predsednik GO Mladenovac.\n„Želim da vam se zahvalim što ste se okupili na jednom mestu, vama što svojim znanjem i veštinama tražite posao, kao i vama koji uspešno poslujete i imate mogućnost da zaposlite nove radnike. Nikada do sada, od kako Nacionalna služba za zapošljavanje i Opština Mladenovac organizuju sajmove zapošljavanja, nije bilo ovoliko interesovanje preduzeća kojima su potrebni radnici. Ove godine čak 43 firme imaju štandove na sajmu i potražnju za 600 radnih mesta različitih zanimanja, što je dvostruko više nego prošle godine. To govori da smo na dobrom putu i da trud koji ulažemo, uz ogromnu podršku Grada Beograda i Vlade Republike Srbije, daje rezultate. Opština Mladenovac je spremna da ponudi svaku vrstu pomoći i olakšica investitorima koji bi u našem gradu širili svoj posao i otvarali nova radna mesta, što je naš najveći prioritet“, rekao je Glišić.\nUz zahvalnost firmama iz Mladenovca koje su tradicionalno prisutne na ovim sajmovima, predsednik GO Mladenovac posebno se zahvalio privrednicima iz drugih mesta - Grocke, Topole, Aranđelovca i Beograda, koji su prepoznali da Mladenovac ima kvalifikovanu i kvalitetnu radnu snagu koja može da doprinese njihovom uspešnom poslovanju. Svima koji su došli da traže posao, želje da već na ovom sajmu dođu do svog zaposlenja i sebi i svojim porodicama omoguće bolju budućnost, pored predsednik Gradske opštine Mladenovac uputio je i Siniša Knežević, zamenik direktora Filijale za grad Beograd NSZ. On se zahvalio i opštini Mladenovac na uspešnoj saradnji sa Nacionalnom službom za zapošljavanje. Nakon prethodnog sajma, u Mladenovcu je za šest meseci posao dobilo 101 lice.


Radović: "Voleo bih da ponovo zaigram u Partizanu" - Sportske.net\nRadović: "Voleo bih da ponovo zaigram u Partizanu"\nFudbaler Legije se poslednjih godina gotovu svakog prelaznog roka dovodi u vezu sa povratkom u Partizan. Hoće li se ljubimac poljskog kluba vratiti kući?\nJedan od najboljih fudbalera poljske Legije i ljubimac navijača ovog kluba je srpski internacionalac Miroslav Radović.\nIgrački kadar poljskog višestrukog šampiona se menjao, fudbaleri su dolazili i odlazili, ali Radović je ostao tu gde jeste, zbog čega navijači veoma poštuju i vole.\nRadović ne krije da je pre godinu dana bio na pragu povratka u Partizan ali da su okolnosti bile takve da je morao da ostane u Legiji.\n"Tadašnji sportski direktor Partizana Mladen Krstajić želeo je da me vrati, ali je zapelo oko obeštećenja. Voleo bih da još jednom zaigram u Partizanu.", iskren je Radović znajući da navijači crno-belih još pamte njegov gol u sezoni 2004/05 protiv Dnjepra, kada je tim odveo u osminu finala tadašnje Lige UEFA.\nRadović je u prethodnih sedam sezona u Legiji odigrao više od 160 mečeva postigao 32 gola, a neretko je proglašavan igračem utakmice i kola. Imao je ponude drugih klubova, ali je procenio da je bolje da ostane, mada ističe da je spreman i za nove izazove.\n"Bilo je zaista dosta ponuda u prethodnom periodu. Dolazile su iz Turske, zvao me je i Monako. Možda sam napravio grešku što nisam otišao u francusku ligu tada, ali ko zna zašto je dobro što sam još u Legiji. Ovo je dobro organizovan klub sa velikom tradicijom i sjajnim navijačima.", kaže Miroslav Radović.\nOko eventualnog angažmana u neki drugi evropski klub ne brine puno jer, kako naglašava, igra konstantno dobro. Ipak, tvrdi da nikom u Legiji nije svejedno što ove sezone nisu na evropskoj sceni.\nLegija je u poslednjem kolu izgubila kući od Jagelonije, ali je zadržala čelnu poziciju, dok i ovaj šampionat Poljske najavljuje veliku borbu nekoliko timova za sam vrh.\n"Ponovo će biti uzbudljivo. Nas svi vide kao prve favorite za titulu ali tu su i Leh, Polonija, pa i Visla. Možda je dobro što smo sad izgubili, da se malo trgnemo pred derbi sa Lehom.", ističe Radović.\nOn dodaje da je zavoleo Varšavu, da ga navijači prepoznaju na ulici, kao i da je u kontaktu sa nekoliko drugih srpskih internacionalaca koji nastupaju u Poljskoj.\n"Čujem se i vidim sa Ilievim i Jovanovićem. Ja sam u Varšavi, a oni žive u Krakovu, pa kad stignemo nađemo se. Poljska prestonica je inače veoma lepa i uživam u njoj.", naglašava Radović.\nNa kraju, kaže i da prati dešavanja u reprezentaciji Srbije, jer su mnogi njegovi vršnjaci sada u prvom timu Siniše Mihajlovića. Radović dodaje i da je teško očekivati da će zaigrati u "Orlovima".\n"Sa većinom sam nekada igrao u mlađim selekcijama, poznajem neke dobro. Lepo smo krenuli u kvalifikacijama, ali smo neplanirano stali. Mislim da još ništa nije izgubljeno. Našoj reprezentaciji želim svu sreću i plasman na Svetsko prvenstvo.", rekao je Radović.


Borski košarkaši pobedili Jablanicu u derbiju 76:72 – RADIO TELEVIZIJA BOR\nBOR – Uvođenjem vanrednog stanja u Srbiji, otkazani su svi sportski događaji u narednom periodu i obustavljeni treninzi ekipa. U Boru je u subotu i nedelju odigrana većina predviđenih prvenstvenih utakmica.\nKošarkaši Bora pobedili su, u derbiju vrha tabele Prve srpske lige, na domaćem terenu Jablanicu iz Medveđe 76:72, u poluvremenu 44:41. Bor se posle 17-tog kola izjednačio na prvom mestu sa Jablanicom sa 31-nim osvojenim bodom. Ukoliko se dogodi da na kraju prvenstva ova dva tima imaju isti broj bodova, Bor će biti prvi na tabeli s obzirom na međusobne susrete, jer je protiv Jablanice ostvario pobedu i u jesenjem delu takmičenja.\nČetiri utakmice 14. kola super B lige za rukometašice koje su trebale da budu odigrane juče, među kojima je i meč rukometašica Đerdapa i Bora, odložene su do daljnjeg, zbog aktuelne situacije sa korona virusom.\nTags: Bor, grad bor, jablanica, kk bor, košarka, kosarkasi\nPrevious Sportski programi nadalje bez publike\nNext Pobeda fudbalera Slatine, poraz fudbalera Bora


Ana Marija Vasiljević predstavljaće naš grad na "Ritmu Evrope" - Trebevic.net\nNa najvećem dječijem muzičkom takmičenju „Ritam Evrope“, koje će ove godine biti održano u Istočnom Sarajevu, naš grad predstavljaće Ana Marija Vasiljević, te plesači Milan Milinković i Anđela Simić. Tako je odlučio stručni žiri koji su činili predstavnici manifestacije „Ritam Evrope“ i Muzičke akademije Univerziteta u Istočnom Sarajevu.\nGrad Istočno Sarajevo izrazio je želju da na ovom takmičenju predstavlja Srbiju, što znači da će Ana Marija Vasiljević izvoditi numeru na srpskom jeziku, a sa njom će nastupiti plesači Milan Milinković i Anđela Simić.\nDirektor Programa „Ritam Evrope“ Igor Karadarević rekao je da će finalno takmičenje biti održano krajem maja ili početkom juna u dvorani „Peki“ u Palama, uz direktan televizijski prenos na Radio-televiziji Republike Srpske.\n– Na takmičenju će učestvovati djeca i omladina iz 14 gradova i opština Republike Srpske. Pokušali smo i male i velike lokalne zajednice da uključimo jer smatramo da sva djeca Srpske zaslužuju ovakvu vrstu takmičenja i iskustva – rekao je Karadarević.\nKaradarević je naglasio da su djeca izabrana isključivo na osnovu njihovog kvaliteta i talenta koji posjeduju. Karadarević je pojasnio da je „Ritam Evrope“ pobjednicima ovogodišnjeg takmičenja obezbijedio putovanje u neku zemlju u Evropi.\nŠef kabineta gradonačelnika Istočnog Sarajeva Ognjen Jugović rekao je da mu je čast što će Istočno Sarajevo biti grad domaćin finalnog takmičenja, koje će prvi put biti održano u Republici Srpskoj.\nJugović je rekao da je grad pokazao sposobnost da organizuje velike događaje, te da će nastaviti da podržava ovakve manifestacije.\n– Ova manifestacija pruža priliku za promociju grada Istočno Sarajevo, kao i promociju djece i omladine da bi se njihov talenat vidio šire od Republike Srpske – rekao je Jugović.\nIzabrane takmičare će u narednih nekoliko mjeseci obučavati tim stručnjaka iz Beograda sa višegodišnjim iskustvom u pripremi i realizaciji velikih šou programa.\nAna Marija VasiljevićRitam Evrope


Buš autorizovao americko oružje za Kosovo, oprecne reakcije Beograda i Prištine\nPredsednik Buš autorizovao je snadbevanje Kosova oružjem – što se tumači kao važan korak u uspostavljanju čvršćih bilateralnih odnosa Vašingtona i Prištine. U memorandumu koji je uputio državnom sekretaru Kondolizi Rajs, predsednik Buš je objavio da je uveren da će adekvatno naoružavanje Kosova osnažiti američku bezbednost i afirmisati mir u svetu. Predsednik Buš nije saopštio više detalja.\nTači pozdravio odluku predsednika SAD\nPremijer Kosova Hašim Tači pozdravio je danas odluku američkog predsednika Džordza Buša da odobri isporuku oružja Kosovu. Premijer Tači je na današnjoj sednici Vlade Kosova kazao da su odnosi izmedju SAD i Kosova izuzetno dobri, odnosno kako je rekao, "specifični".\n"Odnosi Prištine i Vašingtona su specifični i odlični. Prisustvo američkih vojnika Kfora, kao i svih trupa NATO-a uvek je dobrodošlo i uz poebno poštovanje podržano od svih gradjana", rekao je predsednik Vlade Kosova.\nU Prištini se odluka američkog predsednika shvata kao ocena značaja Kosova u regionalnoj stabilnosti i činjenice da je, kako kažu analitičari, SAD ozbiljno shvatila pitanje sigurnosti na Kosovu i u regionu.\nKoštunica: Naoružavanje Kosova pogrešan korak SAD\nPredsednik Vlade Srbije Vojislav Koštunica izjavio je da je najnovija odluka američkog predsednika Džordža Buša da naoružava Kosovo "novi, duboko pogrešan korak\nSAD, posle protivpravnog priznanja jednostrane nezavisnosti".\n"Na Kosovu i Metohiji već ima previše oružja i umesto što dodatno naoružavaju Albance, bilo bi preko potrebno da se Amerika vrati poštovanju medjunarodnog prava i Povelje UN", kazao je premijer, Vojislav Koštunica.\nPrema njegovim rečima, odluka o slanju američkog naoružanja Kosovu samo potvrdjuje da je reč o opasnom planu stvaranja prve NATO države na svetu, što izaziva najveću zabrinutost.\n"Odluka može predstavljati novo produbljivanje problema, koji su izazvani kršenjem Rezolucije 1244 i odobrenjem Vašingtona da se u Prištini protivpravno proglasi jednostrana nezavisnost", kazao je premijer.\nAmeričke vlasti moraju znati, dodao je on, da "srpski narod sa ogorčenjem gleda i pamti politiku sile koju SAD sprovode nad Srbijom".\n"Srbija je slobodna i ponosna zemlja, i srpski narod je slobodan i ponosan narod, i dok god bude tako, a tako mora biti uvek, Kosovo je Srbija", zaključio je Koštunica.\nRogozin traži hitan sastanak NATO-Rusija\nZvanični Brisel je od danas na produženom uskršnjem odmoru, tako da nije bilo reagovanja niti iz Saveta, Komisije , niti od strane slovenačkog predsedništva Unije na vest da će Amerika naoružati Kosovo. Medjutim, u NATO savezu je potvrdjeno kako je stalni predstavnik Rusije pri vojnom savezu, Dimitrij Rogozin, zatražio od generalnog sekretara NATO, Jap de Hop Shefera hitan sastanak Stalnog Saveta koji bi razmotrio novonastale prilike.\nJoš uvek nije jasno kada će se održati skup, ali je očito da u sedištu alijanse u Briselu neće moći tek tako preći preko uznemirenosti predstavika ruskog bezbednosnog partnera, koji, prema agencijama, smatra apsurdnim da se oružje, namenjeno, navodno, borbi protiv terorizma, daje u ruke, kaže Rogozin, "bivših terorista".\nSada je već izvesno da će situacija oko američke isporuke oružja Kosovu obeležiti dobrim delom i NATO samit, koji će se od 2. do 4. aprila održati u Bukureštu, podsebno u njegovom delu koji za temu bude imao Balkan, ali i odnose sa zvaničnom Moskvom.\nInače, prema predlogu medjunarodnog posrednika Martija Ahtisarija Kosovo će imati bezbednosne snage sa 2.500 aktivnih i 800 rezervnih pripadnika koji će biti naoružani lakim naoružanjem. Prema tom planu, te snage neće imati tešku artiljeriju, tenkove i\n*Izveštači: Miša Brkić (Beograd) i Elvir Bucalo (Brisel)


Originalna Pavlovićeva mast - Yuglob\nOriginalna Pavlovićeva mast je nastala iz potrebe za saniranjem, negom i zaštitom kože kod dece nakon Drugog svetskog rata. Dr Živorad Pavlović, pedijatar, oko dve godine je eksperimentisao u državnoj apoteci na Zvezdari (Beograd), sa različitim sastojcima, da bi konačno 1947.godine došao do recepta, koji se u krajnjem rezultatu pokazao efikasnim.\nUbrzo su i druge apoteke u Beogradu, prihvatile ovu recepturu, a zbog pokazane delotvornosti Fond zdravstva ju je u to vreme odobravao kao magistralni lek, pa su ga majke i roditelji dobijali besplatno. Takav tretman, Fond je imao do 1970.godine, a potom se u apotekama naplaćivala. Rasprostanjena je do tada bila u celoj Srbiji, kao i u tadašnjoj Jugoslaviji. U toku svog života dr Žika Pavlović nije zaštitio svoju recepturu.\nPotražnja za orginalnom Pavlovićevom masti u narednom periodu od oko 25 godina, dovela je do toga da su različiti proizvođači, od državnih apoteka do privatnih malih manufaktura pokušavali da naprave “svoju” Pavlovićevu mast, ne držeći se početnog recepta. Proizvođači surogata koji su pokušali da uštede na bilo kom sastojku ili da uključe nedovoljno kvalitetan sastojak, za rezultat su imali činjenicu izostajanja efekta primene masti. U međuvremenu su se takođe pojavile mnoge strane i velike kompanije, koje su mamama ponudile različite proizvode, za istu namenu, negu odojčadi u regiji pelena.\nTakvo stanje na tržištu podstaklo je sina dr Živorada Pavlovića, dr Vojislava, takođe pedijatra, da zaštiti očevu recepturu i započne proizvodnju Originalne Pavlovićeve masti, krajem 1997.godine. Tome je prethodilo pokretanje patentne zaštite i zaštite žiga, kako u svim zemljama regiona, tako i na svetskom nivou, u Ženevi. Osnovano je preduzeće Laboratorija dr Pavlović, koje danas ima 13 zaposlenih i godišnje proizvodi 1.580.000 komada Originalne Pavlovićeve masti, koja se pored Srbije distribuira u još deset zemalja: Australija, Kanada, SAD, Slovenija, Hrvatska, Bosna i Hercegovina, Crna Gora, Makedonija…\nAko je nešto koristila i mama vaše mame, i time bila i još uvek jeste zadovoljna, znači da ste sigurni u taj proizvod, više nego u onaj koji vam se nudi preko medija. Naš brend ima dugu tradiciju i shodno tome uliva poverenje. Originalna Pavlovićeva mast budi nostalgiju za vremenima kada je vreme bilo sporije, a porodice sigurne luke odrastanja svakog deteta. Zato ga vole i veruju mu roditelji kroz sve generacije.\nEfikasnom dejstvu Originalne Pavlovićeve masti, doprinosi kvalitet supstanci od kojih se ista spravlja. Lanolin je u osnovi sva tri proizvoda Originalne Pavlovićeve masti. Prirodna vuna je rožnato tkivo koje sadrži lanolin. Lanolin je prirodna mast, koja štiti vunu, a takođe ima dokazano pozitivno dejstvo na kožu čoveka, te se vekovima koristi u medicini, a isto tako i u kozmetici. Lanolin neguje, omekšava i hidrira, pomaže u održavanju vlažnosti kože i ima antibakterijsko dejstvo.\nPoznato je da se Originalna Pavlovićeva mast za bebe koristi za negu pelenske regije kod beba, dok se porodična Originalna Pavlovićeva mast koristi od 3 do 103 godina negujući kožu lica i tela.\nNajnovija formula Originalne Pavlovićeve masti, koja sadrži ektoin, ima svojstva imuno i UV zaštite, pa je preporučujemo za sve uzraste, a može se koristiti i kao premium krema za negu pelenske regije kod beba.\nNaši potrošači su najlepši i najverniji. To su bebe i naravno njihovi roditelji koji znaju da je Originalna Pavlovićeva mast najbolja za miran san i bezbrižno odrastanje njihovih mališana.\n„Namažeš Pavlovićku i sve će da prođe!“ – rečenica je koja prati naš proizvod kroz generacije.


RUTINSKA POBJEDA SRBIJE NAD RUSIJOM "Delfini" na prvoj poziciji sa Nizozemskom | Srpskainfo\nRUTINSKA POBJEDA SRBIJE NAD RUSIJOM "Delfini" na prvoj poziciji sa Nizozemskom\nReprezentacija Srbije pobijedila je Rusiju rezultatom 13:9 u prvom kolu grupe B. Iako su trijumfovali, ovaj meč pokazao je da srpski “delfini”, baš kako su i najavljivali, još uvijek nisu dostikli najviši takmičarski nivo.\nEP Foto Tanjug/AP\nWater Polo Serbia (@WaterpoloSerbia) January 14, 2020\nFilipović, Mandić i Prlainović sa tri pogotka donijeli su Srbiji prednost od 3:0, a Rusija u poslednjem minutu prve četvrtine, preko Merkulova dolazi do prvog gola. U nastavku je Rusija zaigrala kvalitetnije, prišla na gol zaostatka, ali se Srbija ponovo odvojila na plus tri 5:2. Tri gola viška imala je Srbija i prri rezultatu 7:4.\nTreću četvrtinu Rusija otvara serijom 3:0, dolazi do izjednačenja (7:7) a odmah reaguje Dejan Savić koji nije bio zadovoljan prisupom koji je njegov tim imao u ovim trenucima. Nakon tajm-auta Aleksić pogađa stativu, ali na sličan način reaguju i Rusi koji propuštaju priliku da dođu do prvog vođstva. U\nU narednom napadu Milan Aleksić se iskupljuje za prethodni promašaj, iz velike daljeine pogađa za vođstvo od 8:7. Dodala je Srbija gas pa se nakon akcije Prlainovića i Ćuka Jakšić kao upisuje u strijelce za plus dva.\nSa ovom prednošću reprezentacxija Srbije ušla je u poslednjih osam minuta. Harkov smanjuje na 9:8, ali Prlainović, a potom i Ćuk sa dva efektna pogotka Srbiju ponovo dovode na plus tri i to na četiri minuta i 20 sekundi do kraja meča. Sergej Lisunov pogađa za Rusiju, ali Filipović održava prednost Srbije i bilo je jasno da će izabranici Dejana Savića ovdje doći do trijumfa.\nAndrija Prlainović bio je najefiklasniji igrač utakmice sa pet golova\nU prvoj utakmici grupe “B” Nizozemska je pobijedila Rumuniju sa 9:8.\nSport Evropsko prvensvoSrbijavaterpolo\nMJERE PROTIV ŠIRENJA ZARAZE Njujork postavlja kontrolne punktove na ulazu u grad\nKOJIM TEMPOM ĆE SRBIJA UKIDATI MJERE Ana Brnabić o školama, bioskopima i kada će se SKINUTI MASKE\nNOVALIĆ PORUČUJE "Nećemo uvoditi policijski čas u FBiH"\nNEMA NESAVJESNIH Sve kontrolisane osobe u Srpskoj poštovale mjere kućne izolacije\nPREPORUKE SE MORAJU POŠTOVATI U ovom gradu i dalje na snazi mjere SOCIJALNE DISTANCE\nSITUACIJA SE ZAKOMPLIKOVALA Krizni štab FBiH donio NOVU preporuku za stanovništvo\nOŠTRE MJERE NA SNAZI U ovoj državi VOJSKA provjerava poštovanje mjera samoizolacije\nSMETAJU IM I MASKE U Berlinu povrijeđeno 18 policajaca na protestima protiv mjera (VIDEO)\nUVEDENE NAJTEŽE MJERE U australijskoj državi Viktoriji proglašeno STANJE KATASTROFE\nUSLOV I DALJE NEGATIVAN PCR TEST Hrvatska nije ublažila mjere prema državljanima BiH\n“BIO JE PIJAN” Drug čovjeka koji je UKRAO NOVAC OD BOLESNOG DJETETA pokušava da opravda njegov postupak (VIDEO)\nČASOVI U ŠKOLI ILI ONLAJN? Spremno više opcija za 1. septembar, šta o nastavi na daljinu misle NASTAVNICI\nKon o POVEĆANJU broja zaraženih: Moguće uvođenje OBAVEZNOG KARANTINA pri ulasku u Srbiju\nPRIČA KOJA SLAMA I NAJTVRĐA SRCA Milena i Milan ostali bez oca, žive sa bakom i obrađuju pet hektara zemlje\nREKORDAN BROJ PACIJENATA U PODHRASTOVIMA U Sarajevu najavljeno uspostavljanje privremenog izolatorijuma\n"PRIORITET POLAZAK U ŠKOLU" Dr Kon ističe da će se đacima mjeriti temperatura


Stopa nezaposlenosti 2025. biće 12 odsto – Bankar.me\nNovember 18, 2021 CRNA GORA, CRNA GORA, Ekonomija, SVE VIJESTI Leave a comment\nOsim toga, Nacrtom Strategije zapošljavanja 2021-2025 sa Akcionim planom, koji je objavilo Ministarstvo ekonomskog razvoja, planira se rast stope zaposlenosti sa 55,2 odsto tokom prošle godine, na 66 odsto u 2025-oj godini.\nIstim dokumentom predviđen je rast stope zaposlenosti na 61 odsto u 2023.\nKad je u pitanju stopa NEET za mlade (15-24), koji nijesu zaposleni, ne obrazuju se i ne osposobljavaju, takođe je planirano smanjenje sa 21,1 odsto u prošloj, na 15 procenata 2025. godine.\nTakođe, u dokumentu se navodi da je 2025. godine ciljana vrijednost 500 eura minimalne zarade, sa 222 eura u 2020-oj godini, odnosno 450 eura, koliko bi trebalo da iznose 2023.\nJedan od operativnih ciljeva je i ostvarivanje rasta zaposlenosti, ulaganja u kvalitetna i sigurna radna mjesta, kroz unapređenje poslovnog ambijenta. Jezikom brojki, planirano je povećanje registrovane zaposlenosti sa 176.693 u prošloj godini, na 235.000 u 2025. godini.\nPlanira se i povećanje broja registrovanih zaposlenih u Sjevernom regionu za pet odsto u 2023, odnosno 10 odsto u 2025. godini.\nFinansijski okvir za sprovođenje Akcionog plana zapošljavanja za 2022. godinu projektovan je na oko 153 miliona eura. Iz budžeta je planiran iznos od oko 23,5 miliona, od IPA/MOR/donacije oko 10,4 miliona, a ostalo oko 120 miliona eura.\nPOJMOVIposao Vlada Crne Gore\nPrevious MER: Preko 30 prijava za grantove za ranu fazu razvoja startapova\nSljedeći Inspekcija će kontrolisati ugovore o radu


Astronomi na korak do velikog otkrića - Sputnjik Srbija\n07:39 01.03.2018 (osveženo 21:03 04.03.2018) Preuzmite kraći link\nStudija je objavljena u časopisu „Nejčer“, a njen vodeći autor Džad Bauman, sa Državnog univerziteta Arizone, rekao je da signal potiče od prvih objekata u univerzumu, iz perioda kad je on izranjao iz tame, 180 miliona godina posle Velikog praska, navodi „Asošijeted pres“.\nAko otkriće bude dokazano, biće to prva svojevrsna potvrda postojanja tamne materije, značajnog dela univerzuma za kojim naučnici tragaju decenijama.\nAstronom sa Univerziteta Harvard Avi Loeb, koji nije učestvovao u projektu, rekao je da „ovo otkriće, u slučaju da bude potvrđeno, zaslužuje dve Nobelove nagrade“, ali je dodao da su za potvrdu otkrića potrebna nezavisna testiranja.\nBauman se složio da su nezavisna testiranja potrebna iako je njegov tim tokom dvogodišnjeg rada dva ili tri puta proveravao urađeno.\n„Reč je o vremenu (u istoriji) univerzuma o kom baš ništa ne znamo“, naveo je Bauman i dodao da je otkriće „kao prva rečenica“ u ranom poglavlju istorije kosmosa.\nsignal, svemir, Svet


Studija o depozitnom sistemu – signal za uvođenje reda – Poslovni portal o upravljanju otpadom i reciklaži\nStudija o depozitnom sistemu – signal za uvođenje reda\nBy Reciklaza.biz mart 13, 2019 mart 13, 2019\nIntervju sa prof. dr Milanom Počučom, redovnim profesorom na Pravnom fakultetu za privredu i pravosuđe, vođom tima za izradu studije o uvođenju depozitnog sistema u Srbiji\nKako je došlo do toga da istraživački tim vašeg fakulteta kandiduje svoj projekat na temu koja nije striktno pitanje prava i pravosuđa?\nGrupa docenata sa našeg Pravnog fakulteta za privredu i pravosuđe predložila je da se prijavimo na konkurs koji je raspisalo Ministarstvo zaštite životne sredine, za izradu studije o pitanju uvođenja potencijalnih depozitnih sistema za ambalažu za piće, koji mogu biti implementirani u Srbiji. Ideja je bila vrlo umesna, budući da smo nedavno okončali devetomesečno istraživanje za pokrajinsku vladu o transponovanju Arhuske konvencije na prostor AP Vojvodine i na razjašnjenje prava i obaveza lokalnih samouprava u odnosu na Arhusku konvenciju.\nMinistarstvo je prepoznalo kvalitet projekta koji smo predložili, tako da je došlo i do potpisivanja ugovora i realizacije. Nama je posebno bitna činjenica da se prvi put desilo da neko ministarstvo poveri ovakav posao jednom privatnom fakultetu, do sada su tu privilegiju imali samo državni instituti i fakulteti.\nU startu smo bili u određenoj meri ograničeni, kako sa redukovanim iznosom sredstava koja su nam bila na raspolaganju, a pogotovo kratkim rokom za izradu studije. Mesec dana je isuviše kratak rok, ali zajedničkim naporom tima istraživača kojim sam rukovodio došlo se do kvalitetnog rezultata.\nKakva je profesionalna struktura tima koji je radio na studiji i koje izvore podataka ste koristili?\nU studiji su učestvovali asistenti, docenti i redovni profesori sa našeg fakulteta, a partner nam je bio i Fakultet za ekonomiju i inženjerski menadžment, sa svojim ekonomistima. Angažovali smo i stranog konsultanta, koji je bio direktor depozitnog sistema u Estoniji.\nKoristili smo sve raspoložive podatke državnih organa i organizacija, pre svega podatke Agencije za zaštitu životne sredine, kao i raspoložive podatke sa interneta. Odatle smo kao polazne vrednosti dobavili podatke o ukupnoj količini ambalaže koju su proizvođači plasirali na tržište Srbije, kao i podatke o količinama recikliranog ambalažnog otpada.\nNadam se da smo ovom studijom uspeli da dopremo do svesti onih najodgovornijih u našoj državi, da je krajnje vreme da se iskoriste mogućnosti za kvalitetnije i održivije upravljanje ambalažnim otpadom. Ako uzmemo u obzir da je još u Zakonu o zaštiti životne sredine iz 2009. godine predviđena mogućnost uvođenja depozitnog sistema, zaista je čudno da se za svo ovo vreme nije preduzelo praktično ništa na rešavanju ovog problema.\nNa predstavljanju studije u Privrednoj komori Srbije čuli su se disonantni tonovi od predstavnika zainteresovanih kompanija po pitanju uvođenja depozitnog sistema?\nPo mom mišljenju, pre svega je bitno uvesti red i sistem u upravljanju ambalažnim otpadom, jer bi naš zajednički cilj, kao nacionalni interes, morala biti čistija i zdravija životna sredina. U donošenju odluke da li će se usvojiti model depozitnog sistema kakav je u skandinavskim zemljama, ili hrvatski model, ili pak mešoviti, kao u Nemačkoj, da li će sistemom rukovoditi privreda ili država, mora se voditi računa o mnogim faktorima, imajući u vidu obavezno i nivo kulturološkog i civilizacijskog nivoa naših ljudi. Ne zaboravimo da ne žive svi stanovnici Srbije u gradu, veliki je izazov svima stvoriti adekvatne infrastrukturne i druge uslove za unapređenje upravljanja ambalažnim otpadom. Uz sve to, imajmo u vidu i da je po pitanju investicija i finansijskih izdataka Poglavlje 27 ubedljivo najzahtevnije.\nKako vidite naš pravni sistem u širem smislu, kroz prizmu harmonizacije sa evropskim zakonodavstvom?\nRadi se o procesu prihvatanja evropskih vrednosti, što podrazumeva i prihvatanje, preuzimanje, pa i prepisivanje dobrog dela pravne legislative Evropske unije u najširim oblastima. Posebno je osetljivo pitanje nekih nacionalnih osobenosti, koje se u pojedinim segmentima života drastično razlikuju od onih, koje su u zemljama EU uobičajene i opšteprihvaćene. Mi možemog govoriti o nekim evropskim vrednostima, ciljevima, možemo govoriti o tome da svi želimo da nam zemlja bude čista, da svi imamo svoja individualna prava. Način na koji su pojedine zemlje ušle u EU, po sistemu „što pre“, a onda ćemo razmišljati o svom funkcionisanju po pravilima koja smo prihvatili, doveo je upravo do aktuelne krize u EU. Poplava novih zakona, novog prava koje mi moramo usvojiti i implementirati u procesu pridruživanja, dovodi do toga da je prošle godine u našoj skupštini usvojeno 450 novih zakona. Trenutno je u opticaju nekih 6 do 7 hiljada zakona, gde mi više ne znamo koji je koga derogirao, koji je zaista na snazi, šta iz kojega možemo da izvučemo. I to u znatnoj meri utiče na negativne trendove u zaštiti životne sredine, čak i ako se ne radi o direktnom zagađenju. Divlja gradnja, na primer, uz podrazumevajuću energetsku neefikasnost, ravna je ekološkom zločinu. Preti nam opasnost da budemo prenormirani, prevelika je ta šuma legislative kroz koju se teško možemo snaći.\nfoto: Univerzitet Privredna akademija/www.mojnovisad.com\nVreme za našu Zemlju ističe!\nMileševo u borbi za zdrav život i čistu životnu sredinu\nPirotu 24 miliona iz „Zelenog fonda“\nSKGO pripremila novu analizu o cirkularnoj ekonomiji\nU mesnoj zajednici Mileševo realizovan je projekat izgradnje pomoćnog objekta postrojenja za dezinfekciju pijaće vode. Uz podršku Pokrajinskog sekretarijata za...\nStalna konfrerencija gradova i opština pripremila je „Analizu kapaciteta jedinica lokalne samouprave u pogledu stvaranja uslova za prelazak na cirkularnu...


Tanjug 11. aprila 2022. 10:30\nPARIZ – Kandidatkinja na predsedničkim izborima francuske desničarske stranke Nacionalno okupljanje Marin Le Pen, koja podržava ruskog predsednika Vladimira Putina i zalaže se za smanjenje francuskih kotizacija EU, ušla je u drugi krug i unela nervozu u EU i NATO, ocenjuje portal Politiko.\nProjekcije agencije Ipsos sugerišu da je francuski predsednik Emauel Makron osvojio 28,4 odsto glasova na kraju jučerašnjeg prvog kruga glasanja, a njegova glavna rivalka Marin Le Pen, osvojila je, prema istim projekcijama, 23,4 odsto glasova.\nAko bi Le Penova uspela da pobedi Makrona u drugom krugu, 24. aprila, ona bi takođe nanela potencijalno fatalnu štetu funkcionisanju Evropske unije.\nOna se zalaže se za smanjenje francuskih kotizacija EU i promoviše koaliciju sa državama kao što su Mađarska i Poljska, kojima upravljaju političari desničarskih uverenja i njeni istomišljenici.\nLe Penova je najavila da namerava da poveća broj osoblja na graničnim prelazima kako bi se uveo red i uspostavila striktna kontrola robe koja ulazi u Francusku.\nOna takođe želi da ponovo pregovara o Šengenskom sporazumu koji je ocenila kao „neprimenjiv“ i da ga zameni pojednostavljenim graničnim proverama za građane EU.\nOvo je treći put da se Le Penova kandiduje na predsedničkim izborima i ove godine je ostvarila svoj najveći uspeh u prvom krugu.\nIako ankete pokazuju da bi Makron trebalo da zadrži predsedničku funkciju nakon drugog kruga glasanja, borba za novi mandat u Jelisejskoj palati biće daleko neizvesnija nego na izborima 2017. godine, kada se takođe nadmetao sa Le Penovom.\nDebata zakazana za 20. april će verovatno biti odlučujući susret u kojem će Le Penova pokušati da projektuje uglađeniji i artikulisaniji imidž od nastupa u javnosti tokom izborne kampanje pre pet godina.\nU želji da privuče neke birače Le Penove, Makron je obećao da će rešiti pitanja troškova života na kojima je tokom kampanje insistirala Marin Le Pen.


Rebić: Nadležne službe će ispitati da li je bilo prekomerne upotrebe sile od strane policije | Insajder\nDirektor policije Vladimir Rebić rekao je danas da je tokom jučerašnjeg protesta u Beogradu povređeno 14 policijskih službenika i da je privedeno 71 lice. Na pitanje novinara da li je policija koristila prekomernu upotrebu sile tokom višednevnih protesta, Rebić je rekao da će nadležne službe u okviru ministarstva to ispitati.\n"Bilo je snimaka gde postoji indicija da su možda pojedini policijski službenici prekoračili silu. Nadležne službe u okviru Ministarstva će to ispitati, ali molim vas, još jednom da se vratimo na početak. Upravo ti ljudi koji su bili predmet primene fizičke snage su se u prethodnom periodu ponašali nasilno", rekao je direktor policije.\nUkoliko se dokaže da je bilo prekomerne upotrebe sile, Rebić kaže da će biti preduzete mere u smislu "eventualnog sankcionisanja".\n"Shvatite da ti ljudi rade pod izuzetno velikim pritiskom, Mislite da je lako stajati dva - tri sata pod kamenicama huligana i onda u trenutku kada pođete prema njima da imate apsolutnu kontrolu", rekao je Rebić.\nDodao je da je na poslednjim demonstracijama održanim oko zgrade parlamenta povređeno i zbrinuto 14 policijskih službenika, da se ukupno 130 policajaca javilo lekaru, kao i da je 71 osoba uhapšena.\nRebić je dodao da još veći broj policajaca nije želeo da zatraži medicinsku pomoć "zbog solidarnosti sa kolegama", kao i da će svi uhapšeni biti procesuirani u narednom periodu.\nOn je rekao da je na "neprijavljenom javnom skupu" koji se održao sinoć na početku bilo 3.000 građana, da je tekao relativno mirno do 20 časova, a da su zatim demonstranti "počeli da bacaju baklje i kamenice ka Domu Narodne skupštine".\n"(Policijski) službenici su imali naredbu da budu maksimalno uzdržani i da silu primene samo kada ne postoji drugi način da se zaštiti (državna) imovina. Svojim telima branili su Narodnu skupštinu... Razularenost mase ogleda se i u kamenju teškom više kilograma (kojim su ih demonstratni gađali)", kazao je Rebić.\nDirektor policije je naveo da je među uhapšenima i jedan "ultimejt fajter", kao i da ga zabrinjava činjenica da je medju privedenima više državljana Crne Gore, Bosne i Hercegovine, kao i iz Ujedinjenog Kraljevstva i Tunisa.\n"Jedan od uhapšenih iz Crne Gore je na proteste došao sa šlemom. Sada gledamo malo širu sliku i u predstojećim danima ćemo proceniti uticaj stranog elementa na radikalizaciju protesta", rekao je Rebić\nDodaje i da je protest sinoć, "osim brutalnih napada", okarakterisao i jedan broj sukoba između samih demonstranta.\n"Zavađene grupe su se obračunavale medjusobno i kao posledicu smo imali jedno ubadanje nožem. Napadač je savladan, priveden i biće predat tužilaštvu u toku dana", navodi Rebić.\nPovodom većeg broja povređenih novinara, Rebić je rekao da "huliganima nije važno koga napadaju" i da će policija pregledom video-nadzora i operativnim podacima "vrlo brzo" privesti odgovorne.


Fransoa Fijon - Sputnjik Srbija\nRusija nikada neće napustiti Krim koji je istorijski ruska teritorija, izjavio je kandidat za predsednika Francuske stranke Republikanaca desnog centra i bivši francuski premijer Fransoa Fijon.\nŽena predsedničkog kandidata optužena za zloupotrebu fondova\nPenelope Fijon, supruga republikanskog kandidata na predsedničkim izborima u Francuskoj, optužena je za saučesništvo u zloupotrebi javnih sredstava u skandalu koji je bacio senku na kampanju njenog muža, prenosi AFP.\nFijon o optužbama: Sutra majice, a onda, zašto ne bi, i donji veš\nFrancuski predsednički kandidat desnice Fransoa Fijon izjavio je danas da izveštaji novinara o bogatom prijatelju koji mu je kupovao skupa odela vredna na hiljade evra predstavljaju „lov na veštice“.\nJednoglasno: Fijon ostaje u trci za predsednika Francuske\nRukovodstvo francuske Republikanske partije jednoglasno je podržalo Fransoa Fijona za kandidata te stranke na predsedničkim izborima u Francuskoj, uprkos optužbama za zloupotrebu državnog novca.\nFrancuski predsednički kandidat Fransoa Fijon potvrdio je danas da je dobio sudski poziv za 15. mart zbog optužbi da je supruzi i deci obezbedio lažna radna mesta u parlamentu. Fijon negira sve optužbe.\nKandidat za predsednika Francuske iz partije Republikanci Fransoa Fijon izjavio je da treba ukinuti sankcije Rusiji, piše francuski časopis „Ekspres“.\nFrancuska: Istraga protiv predsedničkog kandidata zbog žene i dece\nFrancusko tužilaštvo je odlučilo da protiv konzervativnog predsedničkog kandidata Fransoa Fijona pokrene sudsku istragu zbog navoda da je supruzi i deci dao lažna radna mesta u parlamentu.\nKandidat konzervativaca na predstojećim predsedničkim izborima u Francuskoj Fransoa Fijon založio se danas u Berlinu za oštriji odnos prema novom političkom vođstvu SAD.


EMI: Evropska unija da reaguje na slabljenje demokratije u Srbiji - Dijalog.net\nNaslovna Politika Evropska unija EMI: Evropska unija da reaguje na slabljenje demokratije u Srbiji\nBrisel, 22. jul 2020. – Međunarodni evropski pokret (EMI) pozvao je Evropsku uniju (EU) da reaguje na slabljenje demokratije u Srbiji.\nS tim u vezi, pokrenuta je i onlajn peticiju „Demokratija u Srbiji je u opasnosti – EU mora da reaguje“.\nPanevropska mreža sa sedištem u Briselu konstatovala je da posle višegodišnjeg „stabilnog opadanja evropskih, demokratskih normi, trenutni politički nemiri koji su zahvatili Srbiju nisu simptom zdravstvene krize već rezultat dubljih, dalekosežnijih strukturnih i demokratskih nedostataka u zemlji“ i pozvala EU da uloži napor i osigura da Vlada Srbije ispuni svoje odgovornosti u kontekstu pregovora o pristupanju.\nNedavni događaji u Srbiji u skladu su s tim trendom i negativno utiču na demokratiju i građansku sferu u zemlji koja je već duže na putu ka članstvu u Evropskoj uniji, ali gde demokratija već godinama posrće, navodi se u saopštenju EMI koje je preneo Evropski pokret u Srbiji (EPuS) kao njen član.\nEMI koji okuplja više od 80 organizacija, navodi da je upravljanje zdravstvenom krizom u Srbiji pokrenulo mnoga pitanja i da je „odluka Vlade Srbije da održi velike javne događaje i nastavi sa nacionalnim izborima, u jeku zdravstvene krize, zbunila mnoge i učinila da vraćanje drakonske mere zatvaranja odmah nakon izbora, izgleda politički motivisano“.\nUz ocenu da je poverenje već bilo narušeno, a da sada vlada i sumnja da su vlasti manipulisale podacima o broju inficiranih i smrtnih slučajeva uzrokovanih KOVIDOM-19, EMI ističe da je „u takvoj atmosferi osnovno pravo građana da pozovu svoju vladu na odgovornost“.\nTalas protesta koji su pokrenuli mladi i pridružili se građani svih slojeva, manifestacija je želje građana Srbije da izraze svoju legitimnu zabrinutost zbog postupaka Vlade u odgovoru na pandemiju i njihovo pravo na protest ne bi trebalo da bude uskraćeno, niti se sme odgovoriti nasiljem, ocenjuje se u tekstu.\nU saopštenju se upozorava da „pokušaj ućutkivanja demonstranata i novinara upotrebom sile predstavlja kršenje osnovnih prava“, ali i da, „na isti način, sloboda protesta ne sme biti ugrožena namerom malobrojnih demonstranata da to pravo iskoriste upotrebom nasilja“.\nUz konstataciju da posle višegodišnjeg „stabilnog opadanja evropskih, demokratskih normi, sadašnji politički nemiri koji su zahvatili Srbiju, nisu simptom zdravstvene krize, već rezultat dubljih, dalekosežnijih strukturnih i demokratskih nedostataka u toj zemlji“, EMI dodaje da je nužno da mere koje je Vlada Srbije usvojila tokom vanredne situacije, budu proporcionalne pretnji koju kriza predstavlja i da poštuju demokratske vrednosti.\nGrađanima je potrebna otvorenost u vezi sa odlukama koje ih se direktno tiču, i žele da budu uključeni u odgovor na zdravstvenu krizu koja je koštala previše života.\nCivilnom društvu i medijima treba dati snažnu, nezavisnu ulogu u nadgledanju puta zemlje ka oporavku, traži se u tekstu.\nPored pandemije, ukazuje EMI, demokratske i strukturne reforme koje će obezbediti inkluzivno i transparentno odlučivanje, uz podršku nezavisnih medija i omogućavanje dijaloga s civilnim društvom, od vitalnog su značaja za vraćanje poverenja građana i zadržavanje na „putu ka evropskoj budućnosti“.\nTakođe, EU kao i njene institucije i države članice i nedržavni akteri, moraju uložiti snažniji i fokusiraniji napor da podrže i promovišu evropske vrednosti i osnovna prava u državama članicama i zemljama kandidatima.\nMeđunarodni evropski pokret je osnovan 1948, posle Evropskog kongresa u Hagu. Ima višedecenijsku tradiciju i uticaj na političke aktere u Evropi, navodi EPuS.\nPrethodno Podneta inicijativa MUP-u Srbije za izradu nacrta zakona o dopunama Zakona o policiji\nSledeće Sasoli kritikovao rezove u ključnim budžetskim programima EU\nTop Tags mladi Evropska unija Srbija i Evropska unija evropske integracije Vlada Republike Srbije OCD Civilno društvo konkurs Evropska komisija istraživanje Društvo mediji vladavina prava lokalna samouprava ljudska prava


Gugl da snosi odgovornost za sadržaj na internetu\nTri direktora internet pretraživača Gugla osudjena su danas pred italijanskim sudom u Milanu za snimak koji se 2006. godine pojavio na sajtu Jutjub dok je četvrti direktor oslobodjen optužbi. Presuda bi mogla da utiče na diskutabilnu slobodu izražavanja na internetu.\nPoruka italijanskog suda Guglu je jasna - kompanija mora da snosi odgovornost za svaki snimak, koji pojedinci postavljaju na vebsajt u guglovom vlasništvu.\nSudija u Milanu odredio je kaznu zatvora od 6 meseci za tri direktora internet giganta zbog povrede privatnosti jednog dečaka sa Daunovim sindromom čije je maltretiranje prikazano na snimku iz 2006. objavljenom na Jutjubu, inače u vlasništvu Gugla.\nPredstavnici Gugla su najavili da će podneti žalbu na presudu potpredsedniku, Dejvidu Dramondu, bivšem članu italijanskog odbora, Džordžu De Los Rejesu i savetniku za globalnu privatnost, Piteru Flajšeru.\n"Ni jedan od njih trojice nije imao nikakve veze sa snimkom. Oni ga nisu aploudovali, nisi ga snimili, nisu ga pregledali ali su na kraju ipak proglašeni krivim", kaže portparol Gugla, Vilijam Ečikson.\nTužbu je podnela Grupa za zaštitu osoba sa Daunovim sindorom tvrdeći da Gugl nije dovoljno brzo sklonio snimak i da je on na sajtu bio čak dva meseca i pored toga što su se pojavili brojni komentari internet korisnika koji su zahtevali da se on ukloni. Tužilaštvo navodi da presuda skreće pažnju na korporativnu odgovornost kada se radi o dostojanstvu.\nGugl se medjutim brani izjavama da je snimak uklonjen čim je kompanija informisana o tome kao i da saradjuje sa policijom u pronalaženju nasilnika.\n"Ako sajtovi kao što su Bloger i Jutjub moraju da snose odgovornost za celokupan sadržaj to bi onda moglo ozbiljno da ugrozi slobodu izražavanja koja sada postoji na internetu", zabrinut je Ečikson.\nNa Jutjub se svakog minuta postavi više od 20 sati video materijala sa raznih strana sveta. Sprovodjenje ove presude bi značilo da svaki kadar mora da se ispita pre objavljivanja što je obimna i veoma skupa akcija za Jutjub, koji još uvek ne zaradjuje od svojih usluga.


Efekti zdravstvenog ćigonga na kardiovaskularni sistem - Ćigong savez Srbije\nPrema modernoj medicinskoj teoriji, cirkulacija krvi je uglavnom kontrolisana i regulisana od strane nervnog sistema. Stoga, tri principa prakse zdravstvenog ćigonga(regulacija i balansiranje procesa u telu, daha i uma) koje dovede osobu u stanje smirenosti i opuštenosti, pomažu u regulisanju srčanog pulsa, minutnog volumena srca i krvnog pritiska regulisanjem autonomnog nervnog sistema, posebno smanjenjem tenzije simpatičkog nervnog sistema. Kao dodatak, zdravstveni ćigong je efikasan u poboljšavanju periferne cirkulacije.\nPosebno je interesantna i činjenica da kinezi jednom rečju označavaju srce i um (Xin) i njihovu međusobnu vezu.\nRegulacija daha u zdravstvenom ćigongu zahteva dugo, duboko disanje uz izdah koji je duži od uobičajenog. Ovakvo disanje stimuliše vagus nerv i usporava puls.\nRezultati eksperimenata i ispitivanja zdravstvenog ćigonga “Igra pet životinja”(Wu Qin Xi-Vu Ćin Ši) pokazuje da je, posle 6 meseci vežbanja, prosečni puls u stanju mirovanja kod muškaraca snižen sa 79/min na 74/min dok je kod žena snižen sa 73/min na 68/min. Kod onih koji su vežbali zdravstveni ćigong “Šest lekovitih zvukova”(Liu Zi Jue-Liju C Đue) prosečni puls u stanju mirovanja je snižen sa 78/min na 74/min. Kod praktikanata zdravstvenog ćigonga “Osam delova svile”(Ba Duan Jin-Ba Duan đin) je takođe zabeleženo smanjenje pulsa nakon 6 meseci vežbanja.\nRegulacija uma tokom vežbanja zdravstvenog ćigonga održava um u stanju opuštenosti i mira, minimizirajući uticaje i mešanje unutrašnje i spoljašnje okoline, što dovodi do povećane prilagodljivosti srca na obavljanje raznih fizičkih aktivnosti. Takođe umanjuje napetost malih krvnih sudova i koronarnih arterija i povećava elastičnost zidova arterija, što dovodi do sniženja krvnog pritiska. Posmatranjem praktičara zdravstvenih ćigong sistema “Osam delova svile” i “Šest lekovitih zvukova” otkriveno je se uz opuštanje snizi dijastolički(niži) i uz kontrakciju snizi sistolički(viši) krvni pritisak.\nPoboljšavanje dotoka krvi u srce\nSpori, lagani i kontinuirani dinamički pokreti mišića zdravstvenog ćigonga mogu povećati količinu vraćene krvi u srce i pojačati kontrakcije miokarda, dok dugotrajno vežbanje može povećati srčani kapacitet potreban za pumpanje krvi. Studije zdravstvenog ćigonga “Promena tetiva i mišića”(Yi Jin Jing-Ji Đin Đing) su utvrdile da dugotrajno vežbanje poboljšava usklađenost miokarda i funkcije srčanih komora. Testovi izvedeni nakon 3 i 6 meseci vežbanja zdravstvenog ćigonga “Igra pet životinja” su pokazali da je puls vežbača snižen nakon vežbe sa biciklom. Posle 6 meseci vežbanja, testovi vežbača eksperimentalne grupe na ECG/EKG aparatima su pokazali značajno smanjenje pulsa u stanju mirovanja i odmah nakon vežbanja. Ovo ukazuje na dobrobit koju vežbanje ovih sistema ima na autonomni nervni sistem. Centralna uloga koju autonomni nervni sistem ima jeste regulacija svih funkcija u telu, te se dobrim funkcionisanjem ovog sistema može poboljšati dotok krvi u srce i poboljšati njegovo funkcionisanje.\nUblažavanje efekata kardio i cerebrovaskularnih oboljenja\nZdravstveni ćigong predstavlja nekoliko sistema aerobnog treninga laganog ili srednjeg intenziteta. Povećava aktivnost lipaze u mišićima i masnim tkivima, poboljšava transformaciju holesterola i fosfolipida u lipoproteine visoke gustine. Veoma je bitno da se uskladišteni holesterol u krvnim sudovima dopremi do jetre radi razgradnje, efikasno sprečavajući ili usporavajući razvoj kardio i cerebrovaskularnih oboljenja kao što su arterioskleroza, visok krvni pritisak…\nEksperimenti izvođeni na praktikantima sistema zdravstvenog ćigonga pokazuju da se nakon 6 meseci vežbanja “Osam delova svile”, nivo lipoproteina visoke gustine(HDL-C) kod muškaraca umnogome povećao, dok su nivoi triglicerida(TG), telesnog holesterola(TG) i indeks arterioskleroze(AS) značajno umanjeni. Kod žena, TG i TC su sniženi dok je nivo HDL-C povećan. Ovi rezultati nam govore da dugotrajno redovno vežbanje zdravstvenog ćigonga može izmeniti nivoe plazmolipida i lipoproteina, manifestujući se kroz smanjenje koncentracije LDL-C, TG i TC, ali i kroz povećanje koncentracije HDL-C, što dovodi do ublažavanje i poboljšanje stanja obolelih od arterioskleroze.\nRezultati ispitivanja kod žena koje 6 meseci vežbaju zdravstveni ćigong “Igra pet životinja” pokazuju veliko smanjenje nivoa TG kao i poboljšanje odosa HDL/LDL, ukazujući na to da zdravstveni ćigong ima pozitivnog efekta na poboljšanje poremećaja metabolizma lipida.\nMožemo zaključiti da je zdravstveni ćigong efikasan u lečenju i sprečavanju bolesti srca i krvnih sudova, posebno kod sredovečnih i starijih.\nEfekti vežbanja zdravstvenog ćigonga koje ćemo navesti u tekstovima se odnose isključivo na sisteme zdravstvenog ćigonga osmišljenih i standardizovanih od strane Kineske asocijacije zdravstvenog ćigonga koje se u Srbiji prenose od strane Ćigong saveza Srbije. Ovi sistemi su podvrgnuti testovima na, do sada, preko 10000 ispitanika u bolnicama, klinikama, Univerzitetima sporta i tradicionalne kineske medicine.\nOstali sistemi ćigonga takođe imaju svoju praktičnu vrednost ali se uglavnom nisu ispitivali na ovakav način u prošlosti.


Franeta: Jedini neprijatelj Budve i budvana je DPS - Vijesti | Radio Televizija Budva - Budva Crna Gora\nRadio Budva Live: Viktorija - Rat I Mir\nFraneta: Jedini neprijatelj Budve i budvana je DPS\nOdlukom predsjednika Prave Crne Gore Marka Milačića, Aleksandar Franeta izabran je za predsjednika Inicijativnog odbora Prave Crne Gore u Budvi na juče održanoj sjednici Odbora.\nNa samom početku Franeta se zahvalio svima prisutnima, pozdravio političkog direktora Savovića, a nakon toga se osvrnuo na trenutnu političku situaciju u Budvi, ali i status Prave Crne Gore u političkom životu toga grada. Naglasio je da je upravo Prava Crna Gora na lokalnom nivou u Budvi dala veoma značajan doprinos za održavanje koalicije koja je u tom gradu na vlasti. Nije to prošlo nezapaženo kod budvana, što pokazuje i svakodnevni priliv novih članova u budvanski odbor Prave Crne Gore, saopšteno je iz ove političke partije.\n"Franeta je naglasio da je ključno za Budvu da partije koje su trenutno na vlasti, uz Pravu Crnu Goru, koja će evidentno činiti novu vlast, održe međusobnu saradnju, kako se više nikada ne bi ukazala prilika da Demokratska Partija Socijalista i njihovi sateliti preuzmu vlast u Budvi", navode u saopštenju.\nSa stavom Aleksandra Franete se složio i istaknuti član Prave Crne Gore u Budvi Luka Liješeviš.\n"On je istakao da se Budva i budvani suočavaju sa velikim brojem problema, ali da oni nisu nerješivi, te da će i Prava Crna Gora dati maksimalan doprinos, kako bi trenutna, ali i buduća vlast u Budvi, koju neće ćiniti DPS, funkcionisala na najvišem nivou, naglašavajući da je Budva uvijek bila prepoznata kao jedna od ključnih tačaka na turističkoj mapi Crne Gore", ističu u saopštenju.\nKako dodaju, politički direktor Željko Savović je pozdravio prisutne, te prenio prisutnima pozdrave predsjdnika Milačića, uz poruku da je rukovodstvo partije i te kako ponosno na rad i rezultate budvanskog odbora, ali i da se na tome nećemo zaustaviti, jer Prava Crna Gora može mnogo više, zahvaljujući svom rukovodstvu i članovima.\n"To nas sve obavezuje, ali i motiviše da damo najznačajniji doprinos, kako bi DPS postao politička prošlost i na državnom nivou, šaš kao što je to slučaj u Budvi", zaključuje se u saopštenju Prave Crne Gore Budva.\nSjednicu Inicijativnog odbora, kojoj je prisustvovao i politički direktor Prave Crne Gore Željko Savović, vodio je Aleksandar Franeta, a pored već postojećih, sjednici je prisustvovalo i nekoliko novih članova Prave iz Budve.